ΑΝΔΡΙΚΗ ΜΟΔΑ... [Αρχείο] - TheGreekz.com - The ultimate Greek Community\nTheGreekz.com - The ultimate Greek Community > Life - Ζωή > World of Fashion - Ο κόσμος της μόδας > ΑΝΔΡΙΚΗ ΜΟΔΑ...\nΕπιστροφή στο Forum : ΑΝΔΡΙΚΗ ΜΟΔΑ...\nΑνδρική μόδα - Φθινόπωρο/ Χειμώνας 2008\nΟι περισσότεροι από εσάς θα αναρωτηθείτε «τώρα για μόδες είμαστε;». Απάντηση στο ερώτημα αυτό αποφάσισαν να δώσουν οι μεγάλοι σχεδιαστές μόδας που, φέτος τουλάχιστον, απομακρύνονται από το «τέχνη για την τέχνη» και προσεγγίζουν (αναγκαστικά μάλλον) το «τέχνη για τον λαό». Ρούχα διαχρονικά επανέρχονται στο προσκήνιο, εργατικές φόρμες για τον άνδρα που δεν εξασκεί χειρονακτική εργασία αλλά οφείλει να δείχνει έτσι γέμισαν τις πασαρέλες, ενώ η κορύφωση των πιο εκκεντρικών τάσεων προέκυψε από τη νέα γενιά κροίσων του πρώην σοβιετικού μπλοκ που -με απλά λόγια- τα θέλουν όλα, τα θέλουν τώρα και δεν διστάζουν να τα αποκτήσουν.\nΟι τάσεις της μόδας για το φετινό φθινόπωρο, λοιπόν, στρέφουν νοσταλγικά το βλέμμα (αλλά δυστυχώς όχι την τσέπη) στο παρελθόν, αναδημιουργώντας μία σειρά σχεδίων που κάποτε θεωρούνταν δεδομένα. Ίσως γιατί σε δύσκολους καιρούς, όταν το μέλλον δεν δύναται να υποσχεθεί θαύματα, παρορμητικά και μόνο κοιτάμε πίσω ανασύροντας αναμνήσεις δυσκολότερων μεν αλλά καλύτερων εποχών. Τότε που τη μόδα την δημιουργούσε η ζωή.\nΠοιο είναι το τελευταίο είδος προς εξαφάνιση που ανέλαβαν υπό την προστασία τους τα Runways του εξωτερικού για το Φθινόπωρο/ Χειμώνα του 2008; Ο εργαζόμενος άνδρας. Και μπορεί βέβαια μία εργατική φόρμα από τον οίκο Bottega Veneta να είναι κάπως υπερβολική για έναν άνδρα με μισθό που ανταποκρίνεται στο σκουρόχρωμο γυαλιστερό κοστούμι του, αλλά με μία παγωμένη μπύρα μετά τη δουλειά οι ρόλοι επαναπροσδιορίζονται και ο εργαζόμενος άνδρας δείχνει να δουλεύει με τα χέρια του, χωρίς πράγματι να το κάνει. Και αυτός είναι ο σκοπός.\n* Z Zegna (Σκουφά 18, Κολωνάκι, τηλ. 210 3613700): Στις πασαρέλες, τουλάχιστον, η ολόσωμη φόρμα έγινε φέτος το νέο blazer.\n* Bottega Veneta (η μπουτίκ ανοίγει σε λίγες μέρες). Επιτέλους, μία υπερλούξ -και άσπιλη από όλα αυτά τα επιτηδευμένα λογότυπα- εργατική φόρμα. Αυτή της φωτογραφίας.\n* Τζάκετ Calvin Klein (Κατάστημα Calvin Klein υπάρχει στο Mall και στο Attica): Εντάξει, μπορεί το λεκιασμένο από λάδια (υποτίθεται) τζιν και το εργατικό μποτάκι να μην σας εξασφαλίσει τη υψηλόβαθμη θέση που στοχεύετε στην πολυεθνική, αλλά με το εξαιρετικό δερμάτινο aviator jacket με τον αποσπώμενο γούνινο γιακά του Calvin Klein θα είστε (σχεδόν) έτοιμοι για την Επιχείρηση Γεράκι (σχεδόν είπαμε!). Η τιμή του θα κυμαίνεται στα 250 ευρώ.\nΗ «ευγένεια» υποχρεώνει λέει ένα απόφθεγμα και αυτό είναι κάτι που οι νέο-Ρώσοι δείχνουν να ξέρουν καλά. Εμείς θα το παραφράζαμε βέβαια σε «η ευγένεια υπερχρεώνει». Τη στιγμή που μία νεόκοπη γενιά ολιγαρχικών οχυρώνει την αυτοκρατορία της για το μέλλον, οι… άσωτοι υιοί τους ζουν σαν μην υπάρχει αύριο. Πώς θα το πετύχετε και εσείς αυτό; Είναι πολύ απλά. Αποκτήστε και εσείς ένα υπέρογκο ποσό από το Ταμείο Αναπτυσσόμενων Χωρών και… αγοράστε τα παρακάτω.\n* Παλτό Tom Ford (ενδέχεται να το βρείτε στο κατάστημα Carouzos, Κανάρη 12, Κολωνάκι, τηλ. 210 3627123), βελούδινο μπλέιζερ Ermenegildo Zegna (Σκουφά 18, Κολωνάκι, τηλ. 210 3613700), πουκάμισο Viktor & Rolf (ενδέχεται να το βρείτε στο κατάστημα Enny Di Monaco, Ηροδότου 23, Κολωνάκι, τηλ. 210 6770259), παντελόνι Richard Chai, μπότες από δέρμα πόνυ Costume National, βαμβακερό μαντήλι A Peace Treaty: Μπορεί το κοντοκουρεμένο ζώο-παλτό του Tom Ford να είναι φανταχτερό, αλλά τα βλέμματα τράβηξαν οι κόκκινες μπότες από τρίχωμα πόνυ της Costume National που κουμπώνουν με φερμουάρ από πίσω για μεγαλύτερη ευκολία.\n* Gucci (φωτο) (Τσακάλωφ 27, Κολωνάκι, τηλ. 210 3602519): Σε περίπτωση που το παλτό αυτό από γούνα αστρακά δεν καθιστά σαφές πως ο ιδιοκτήτης του είναι «φορτωμένος», υπάρχει και η ζώνη που παίρνει και κέρματα για να κουδουνίζουν… Μία εντελώς νέα προσέγγιση της επιδεικτικής κατανάλωση από τον οίκο Gucci.\n* Παλτό Brioni, ζακέτα Trussardi 1911 (ενδέχεται να το βρείτε στις μπουτίκ του Λάκη Γαβαλά ), παντελόνι YSL, παπούτσια Dsquared²: Τη στιγμή που άλλοι σχεδιαστές «μάχονται» με τον όγκο στα ρούχα, ο Stefano Pilati του YSL (με το παντελόνι αυτό) τα καταφέρνει αβίαστα. Πώς; Ξεκαθαρίζοντας τη διαφορά ανάμεσα στο «δεμένο» και χαλαρό και στο απλά χαλαρό. Και φυσικά προτιμά το πρώτο.\n* Burberry Prorsum (Βουκουρεστίου 33, Κολωνάκι, τηλ. 210 6283205): Σε αντίθεση με τα πιο παραδοσιακά πανωφόρια του οίκου αυτή η κροκό απόδοση μπορεί να μην είναι ακριβώς ετοιμοπόλεμη, αλλά σίγουρα μάχεται για να τραβήξει τα βλέμματα.\nΗ αλήθεια της παράδοσης\nΗ ιστορία έχει αποδείξει πως όταν κατά περιόδους η οικονομία είναι στα κάτω της η… γκαρνταρόμπα μας είναι στα πάνω της, και όχι απλά στα πάνω της αλλά εμφανίζει με μαγικό τρόπο κλασικά κομμάτια και αθάνατες μάρκες που δεν σταματούν ποτέ να μας εκπλήσσουν με τη διαχρονικότητά τους, μετατρέποντας τον συντηρητικό τους χαρακτήρα σε ένα απολύτως cool look. Και το bonus (θυμάστε τα bonus; Αυτά που παίρνατε κάποτε) είναι ότι τα ρούχα αυτά θα σας υπηρετήσουν εξίσου αξιοπρεπώς ακόμα και όταν τα (οικονομικά) πράγματα θα αρχίσουν να βελτιώνονται.\n* Πουκάμισο Gant (οι διευθύνσεις των καταστημάτων στο site), δερμάτινη ζώνη Dior Homme, μπότες Tommy Hilfiger (οι διευθύνσεις στο site): Είναι γεγονός πως η ιδέα ενός τζιν σε γραμμή κανονικού παντελονιού παραπέμπει σε υπέρβαρο μεσήλικα εκδρομέα (ξέρετε από αυτούς που τα ανεβάζουν μέχρι τις μασχάλες για να καλύψουν την τροφαντή τους κοιλίτσα), αλλά οι σοβαρές εποχές που διανύουμε απαιτούν σοβαρούς άνδρες και οι σοβαροί άνδρες χρειάζονται παντελόνια που τους βολεύουν, για κάθε περίσταση, ακόμα και εκδρομική.\n* Michael Kors (θα τα βρείτε στα καταστήματα Carouzos): Το καμηλό ταξιδεύει υπέροχα στον υπέροχο κόσμο των jet setters του Kors.\n* D&G (Σταδίου 4, Αθήνα, τηλ. 210 33 56 443) – (φωτο): Για την δεύτερη σειρά, την D&G, των Stefano και Domenico, τα Highlands διαδέχονταν το ένα το άλλο.\n* Παλτό Dior Homme: Ενώ ο υπεύθυνος δημιουργικού Kris Van Assche συνεχίζει να πειραματίζεται, είναι ανακουφιστικό να συναντά κανείς στις επιδείξεις του οίκου αγαπημένα, τέλεια ραμμένα κομμάτια, όπως το συγκεκριμένο κασμιρένιο παλτό (αξίας περί τα 2.500 ευρώ).\n* Tommy Hilfiger (οι διευθύνσεις στο site): Αν έπρεπε να διαλέξουμε ένα μόνο πανωφόρι για αυτή τη σεζόν…\nΣυνοπτικά: Η φθινοπωρινή γκαρνταρόμπα των κυρίων για την σεζόν που διανύουμε οφείλει -σύμφωνα με τις τάσεις- να περιέχει τουλάχιστον ένα μάλλινο ημίπαλτο σε κλασική γραμμή, μία ολόσωμη φόρμα για τις μέρες εργασίας εκτός γραφείου, δερμάτινα μποτάκια με κορδόνι, δερμάτινο τζάκετ με γούνα στο γιακά, κλασικά παντελόνια (denim ή μη) σε φαρδιά γραμμή, καρό σακάκι σε αποχρώσεις του μπλε (αντί για blazer), βαμβακερά εμπριμέ φουλάρια σε αποχρώσεις του βαθύ κόκκινου, του μπλε και του πορτοκαλί.\nΟι τάσεις της μόδας για το φθινόπωρο και τον χειμώνα\nΑπό το εργατικό look μέχρι τη Ρώσικη Μαφία, το ΜΕΝ 24 παρουσιάζει τις φετινές τάσεις της μόδας για το φθινόπωρο και το χειμώνα, μαζί με τα κομμάτια-κλειδιά για να αποκτήσετε το κάθε στυλ.\nΗ πιο κομψή πλευρά του άντρα δεν λείπει καμία σεζόν από τις πασαρέλες.\nΑπαλά υφάσματα, λιτές γραμμές, γήινα και σκούρα χρώματα συμπληρώνουν το look του γραφείου στην καλύτερη εκδοχή του.\n-Το πλεκτό και το λεπτό πουλόβερ\nΤα πλεκτά πουλόβερ και οι ζακέτες είναι στη μόδα και φέτος και ο καλύτερος τρόπος για να τα συνδυάσετε είναι σύμφωνα με τις επιταγές του casual chic look.\nΦυσικά, προνομιούχα θέση έχουν και τα κασμιρένια ή μάλλινα πουλόβερ που σετάρονται ιδανικά με ένα υφασμάτινο παντελόνι.\nΓια να ολοκληρώσετε την εμφάνισή σας, φορέστε από μέσα ένα λευκό πουκάμισο με λεπτές ρίγες και loafers ή για πιο εξεζητημένες περιπτώσεις, διαλέξτε ένα ζευγάρι.\n-Το μαύρο κοστούμι\nΤο μαύρο δεν φεύγει ποτέ από τη μόδα και πρέπει απαραιτήτως να υπάρχει τουλάχιστον ένα κομμάτι σε κάθε αντρική ντουλάπα.\nΦέτος, ειδικότερα έχει την τιμητική του και αποτελεί το βασικό στοιχείο του casual chic.\nΔιαλέξτε ένα κλασικό μαύρο σε απλή και λίγο στενή γραμμή ή ένα με λεπτές κάθετες ρίγες, και ακόμα καλύτερα συνδυάστε το με το αντίστοιχο γιλέκο.\nΓια μια ακόμη χρονιά, οι ρίγες είναι στη μόδα και διακοσμούν τα πουκάμισα μας. Φυσικά, αν δεν έχετε ένα λευκό –ή αν το παλιό σας έχει φθαρεί- οφείλετε να το αποκτήσετε.\nΔώστε βάση στα ανοιχτόχρωμα πουκάμισα με λεπτές κάθετες ρίγες που μπορείτε να τα συνδυάσετε ουσιαστικά με τα πάντα.\nΦορέστε τα σκέτα, μέσα από το παντελόνι, με γιλέκο ή με ένα πουλόβερ.\n-Το καμηλό και μαύρο παλτό\nΟ άντρας που επιλέγει να ακολουθήσει αυτήν την τάση της μόδας, πρέπει απαραίτητα να διαθέτει ένα παλτό ή ένα μακρύ ημίπαλτο.\nΗ μόδα του χειμώνα προτείνει ανεπιφύλακτα το καμηλό παλτό που συνδυάζεται και με τα μαύρα αλλά και με τα καφέ, αλλά δεν αφήνει εκτός «παιχνιδιού» το κλασικό μαύρο.\nΕπηρεασμένη από τους Ρώσους νονούς και τη μαφία, η συγκεκριμένη τάση της μόδας θέλει να αναδείξει την άγρια γοητεία του άντρα που τολμάει να προκαλεί.\nΗ γούνα αποτελεί βασικό χαρακτηριστικό καθώς και τα εμπριμέ σχέδια σε ζακέτες, μπλουζάκια και πουκάμισα.\n-Το βελούδινο σακάκι\nΕσείς που το είχατε αγοράσει πριν μερικές σεζόν, τώρα ξέρετε ότι όντως η μόδα κάνει κύκλους και επιστρέφει δριμύτερη.\nΓια εκείνους που δεν τον είχαν… τολμήσει στο παρελθόν, τώρα είναι η ευκαιρία να το αποκτήσουν.\nΟι καλύτερες σας επιλογές σε ότι αφορά το χρώμα είναι το μαύρο και οι αποχρώσεις του καφέ.\n-Οι λεπτομέρειες από γούνα\nΤο γουνάκι κάνει την εμφάνισή του παντού: στο πέτο του σακακιού και του τζάκετ ακόμα και ως επένδυση σε ζακέτες.\nΜην το φοβάστε, γιατί σίγουρα θα φορεθεί πολύ.\nΑν δεν θέλετε να αγοράσετε κάτι που ενδεχομένως να φύγει από τη μόδα σε λίγες σεζόν, επιλέξτε ένα τζάκετ που το γουνάκι βγαίνει.\n-Το δερμάτινο τζάκετ\nΤο δερμάτινο τζάκετ έχει επανέλθει στο προσκήνιο της μόδας και όσοι εμπνέονται από την συγκεκριμένη τάση, πρέπει να διαλέξουν, όπως είπαμε, ένα με γούνα στο πέτο.\nΑπό την άλλη, μια πιο κλασική επιλογή θα ήταν το κλασικό δερμάτινο αλλά όχι το πολύ μακρύ.\nΤο ιδανικό μηκος είναι είναι ή ως τους γοφούς ή μέχρι πάνω από τα γόνατα, ενώ σε ότι αφορά το χρώμα, διαλέξτε ένα μαύρο ή ένα καφέ.\nΑν θέλετε να επιλέξετε κάτι που να μην θυμίζει γυναικείο μαντίλι, αποφύγετε τα υφάσματα όπως το μετάξι και το σατέν.\nΗ καλύτερη επιλογή που μπορείτε να κάνετε για να αναδείξετε την... αντρική πλευρά του,είναι ένα βαμβακερό ή πασμίνα, ώστε να παραπέμπει περισσότερο σε κασκόλ.\nΌσο για τους χρωματισμούς, αν δεν θέλετε να ξεπεράσετε τα... όρια, διαλέξτε ένα μονόχρωμο ή δίχρωμο, ενώ οι πιο "θαρραλέοι" ρίχτε μια ματιά στα πολλά εμπριμέ σχέδια που θα δείτε στα καταστήματα.\nΗ κυρίαρχη τάση της μόδας παραπέμπει στο εργατικό στυλ.\nΚαρό μοτίβα, ορειβατικά παπούτσια, σκουφάκια, πορτοκαλί λεπτομέρειες, khaki παντελόνια και φυσικά το τζιν που έχει την τιμητική του.\nΤο καρό μοτίβο είναι παντού: σε σακάκια, σε παλτό και σε πουκάμισα και αποτελεί το νούμερο ένα νέο entry στην αντρική αλλά και γυναικεία μόδα.\nΜπορείτε να το βρείτε στην πιο κλασική του εκδοχή (κόκκινο), αλλά και σε πιο απαλές αποχρώσεις με βάση το μπλε και το καφέ.\nΠοντάρετε σε ένα καρό πουκάμισο ή τζάκετ, αλλά η συμβουλή μας είναι να αποφύγετε τα έντονα χρώματα για να το ταιριάζετε καλύτερα με το σύνολο.\nΔεν φεύγει ποτέ από τη μόδα, ενώ φέτος το χρώμα «ανοίγει» λίγο περισσότερο, τα σκισίματα και οι μεγάλες τσέπες κάνουν την επανεμφάνιση τους ενώ το κόψιμο είναι ελαφρώς πιο φαρδύ.\nΜην παραλείψετε να επενδύσετε και σε άλλες αποχρώσεις του τζιν όπως μαύρο, γκρι ή blue-black.\nΟι εποχές του σχολείου επιστρέφουν με τα ορειβατικά μποτάκια τύπου Timberland να επιστρέφουν στην καλύτερη τους εκδοχή.\nΑν εκείνη την εποχή ήσαστε περισσότερο οπαδός των… Vermaht , φέτος θα έχετε την τύχη να φορέσετε μπότες επηρεασμένες από αυτό το κόψιμο.\nΔιαλέξτε όποιο σας αρέσει και μείνετε μακριά από μια άλλη μόδα, τις… γαλότσες.\n-Tζιν πουκάμισο και τζιν σακάκι\nΤο τζιν ύφασμα δεν «αγγίζει» μόνο το παντελόνι αλλά για να ολοκληρωθεί το λουκ του εργάτη, ντύνει τα πουκάμισα και τα σακάκια.\nΒγάλτε από την ντουλάπα το τζιν τζάκετ σας και ξαναφορέστε το άφοβα .\nΚαλύτερα να αποφεύγετε τον συνδυασμό τους με τζιν παντελόνι και σετάρετε το με ένα khaki παντελόνι.\nΕνδυματολογικοί γρίφοι για άνδρες - μέρος 1ο\nΆντρες… σας βασανίζουν προβλήματα που οι γυναίκες θεωρούν ανύπαρκτα! Διαβάστε τις πρώτες 5 ερωτήσεις και απαντήσεις για να λύσετε μερικές από τις απορίες και τους ενδυματολογικούς γρίφους που άδικα ταλαιπωρούν την καθημερινότητα σας.\nΠρόκειται να επενδύσω στην αγορά κασμιρένιων πουλόβερ. Έχω ψάξει σε πολλά μαγαζιά και βλέπω ότι κυμαίνονται σε διάφορες τιμές. Υπάρχει και διαφορά στην ποιότητα;\nΈνα κασμιρένιο πουλόβερ μπορεί να κατηγοριοποιηθεί σε «διπλό πάχος» υφάσματος (δηλαδή 2 υφές ενωμένες), μέχρι και «16απλό πάχος» υφάσματος (16 υφές ενωμένες).Το διπλό δεν σημαίνει οτι είναι απαραίτητα και φθηνό. Μπορεί άνετα να φορεθεί κάτω από κάποιο δερμάτινο ή μια καμπαρντίνα. Οι τιμές έχουν να κάνουν με το πάχος του υφάσματος, αλλά κυρίως με την ποιότητα του μαλλιού που χρησιμοποιείται για την σύνθεση του πουλόβερ αλλά δεν είναι ανάγκη να ξοδέψετε μια περιουσία στα καμιρένια πουλόβερ. Οι επιλογές είναι καθαρά προσωπικές και έχουν να κάνουν με τις ανάγκες σας.\nΈνας φίλος μου ήρθε τις προάλλες φορώντας το γιακά του μέσα απο το πουλόβερ. Ωστόσο πιστεύω ότι είναι στυλιστικό λάθος. Τελικά οι γιακάδες μένουν μέσα ή έξω από τις πόλο μπλούζες και τα σακάκια;\nΔεν υπάρχει κανόνας. Πιστεύω ότι η απόφαση βασίζεται στο μέγεθος που έχει το κολάρο και το προσωπικό γούστο. Όταν π.χ φοράς ένα πουλόβερ με ένα πουκάμισο, μπορείς αν θέλεις να φορέσεις τον γιακά απ’έξω. Εξαρτάται και από την διάθεση του καθενός. Ενημερωτικά, καλό είναι οι γιακάδες με μακριές γωνίες να φοριούνται απο μέσα.\nΝτρέπομαι που θα το πώ, αλλά έχω περισότερα παπούτσια από την γυναίκα μου! Είναι όλα διαφορετικά μεταξύ τους και κάθε φορά που πάω για ψώνια νιώθω ένοχος. Μήπως τελικά δεν είναι τόσο αντρικό αυτό;\nΠοιός μετράει; Δεν είναι κακό να εκφράζεις το τρελό σου ενδιαφέρον για τα παπούτσια. Άν τουλάχιστον τα φοράς όλα και δεν είναι μικρό νούμερο ή γυναικεία (!!) τότε όλα είναι υπο έλεγχο! Άντε..βούρ για το επόμενο ζευγάρι.\nΗ επιλογή του πολύ σκούρου μπλέ σμόκιν ως εναλλακτική του μαύρου, είναι σωστή;\nΤο σκούρο μπλέ σμόκιν είναι η εξαιρετική εναλλακτική λύση αντί του μαύρου. Γενικά, στα περισσότερα αντρικά ρούχα υπερτερεί το μπλέ, καθώς τα κάνει να φαίνονται κάτω απο το τεχνητό φώς πιο ιδιαίτερα. Αν πάλι αμφιταλαντεύεστε μεταξύ μαύρου και midnight blue, εγώ προτιμώ το δεύτερο.\nΣκέφτομαι να αγοράσω ένα αδιάβροχο στρατιωτικού τύπου (trench coat), αλλά λογικά θα μπορώ να το φοράω μόνο όταν θα βρέχει. Υπάρχει κάποιος άλλος τρόπος να το εκμεταλλευτώ, ή είναι προτιμότερο να αγοράσω κάτι πιό χρηστικό;\nΤο trench coat είναι μια διαχρονική αγορά για όλες τις ώρες. Ένα καλό κομμάτι τέτοιου είδους έχει πολλές χρήσεις, όπως για παράδειγμα μπορεί άνετα να φορεθεί σε περιόδους με λίγο αεράκι ή γενικά σε μαλακό καιρό. Δέσε την ζώνη στην μέση (έτσι τονίζεται περισσότερο το παλτό) και όλα καλά.\nβλακείες είναι αυτά αν θεωρούνται ανδρική μόδα...είναι για φλώρους!\nAnyway, εγώ να πω ότι δεν τρελαίνομαι κιόλας για τα φετινά λουκ. Λατρεύω ωστόσο τα καρό σαν σχέδιο οπότε μου άρεσε το παραπάνω λουκ. :yes:\nΜου αρέσουν επίσης τα ανδρικά αξεσουάρ αλλά δεν ξέρω τπτ για αυτά :smile2:\nΕνδυματολογικοί γρίφοι για άνδρες - μέρος 2ο\nΟρίστε λοιπόν, παρατίθεται το δεύτερο μέρος των ενδυματολογικών γρίφων, αυτή τη φορά για πιο casual guys.\nΛατρεύω τα πολύ στενά τζήν (skinny jeans) αλλά πρέπει να υποσιτιστώ για να τα φορέσω και να μην δείχνουν άσχημα επάνω μου;\nΤα skinny jeans είναι τα αγαπημένα πολλών.Ωστόσο υπάρχουν πάρα πολλά τζήν στην αγορά για κάθε σωματότυπο και ηλικία.’Ως κανόνας των τζήν,είναι η άνεση που προσδίδει ένα παντελόνι τέτοιου τύπου.Όλα είναι δεκτά όταν μιλάμε για τζήν.Αρκεί να είνει του στύλ σας (εε,και να μην μουδιάζετε όταν το φοράτε)!\nΜου αρέσει να φορώ μάλλινα πουλόβερ αλλά έχω πρόβλημα με τα χνούδια που δημιουργούνται, σύν το ότι «μαδάει» σε ορισμένα σημεία. Τί μπορώ να κάνω για να γλιτώσω απο αυτό επιτέλους;\nΔυστυχώς αυτό δημιουργείται στις περιοχές κάτω απο τα χέρια λόγω των κινήσεων που κάνουμε. Ένας πολύ απλός τρόπος για να απαλλαγείς απο αυτά είναι να τα ξυρίσεις! Όχι εδω δεν απαιτείται αφρός, μόνο ένα απλό ξυραφάκι και πολύ προσεκτικές κινήσεις. Όποιος τώρα έχει την υπομονή να τα «μαδάει» ένα-ένα… μάλλον δεν έχει να κάνει κάτι καλύτερο!\nΤι γνώμη έχετε για τα μαύρα τζήν; Μου αρέσουν πολύ (βλέπω τους ροκ σταρ που τα φορούν και επηρεάζομαι), είμαι 39 ετών αλλά η γυναίκα μου θεωρεί οτι έχω ξεπεράσει το όριο ηλικίας γι’αυτού του είδους το ντύσιμο. Ποιά είναι η αποψή σας;\nΑυτή τη στιγμή βλέπω ένα μοντέλο μιας διαφημιστικής καμπάνιας που φοράει μαύρο τζήν και ένα απλό λευκό t-shirt. Ούτε καρφιά σαν τους punk,ούτε αλυσίδες και σκουλαρίκια.Απορώ γιατί η γυναίκα σας κατατάσσει τα μαύρα τζήν στην κατηγορία των «απαγορεύσιμων ρούχων»! Πείτε της οτι ο Ιggy Pop θα κλείσει τα 61 τον Απρίλιο και φοράει ότι θέλει. Ε, λοιπόν το ίδιο μπορείτε να κάνετε και εσείς.\nΕδώ και πολλά χρόνια δουλεύω σε εταιρίες και έχω μάθει να φορώ μόνο κουστουμια και γραβάτες. Όποτε θέλω να ντυθώ πιο casual,και για παράδειγμα φορέσω ενα t-shirt, νιώθω σαν 18άρης! Υπάρχει λύση στο πρόβλημα μου;\nΦυσικά και υπάρχει! Ξεχύσου αυτό το σαββατοκύριακο στην αγορά και δοκίμασε 20 τζήν να δεις πιο σου πάει καλύτερα. Το άλλο σαββατοκύριακο βγες για μακό μπλουζάκια και πουλόβερ ή πλεκτά. Για τα t-shirt ίσως περάσει λίγος καιρός μέχρι να καταλάβεις το στύλ σου. Προς το παρόν μπορείς νομίζω να αρκεστείς στα πόλο μπλουζάκια που είναι πιο διαχρονικά.\nΦορώντας τζήν παντελόνι και τζήν μπουφάν ταυτόχρονα φτάνω στην υπερβολή;\nΜπορεί να μήν είναι ένα σωστό ντύσιμο για μία μέρα στο γραφείο,αλλά για οποιεσδήποτε άλλες ώρες της ημέρας δεν είναι και ιδιαίτερα κατακριταίο.Γ ια την βόλτα,για τον κήπο είναι ένα πολύ ευκολοφόρετο σέτ.Παρόλαυτα προσέξτε πώς θα συνδυάσετε τις αποχρώσεις των τζήν σας.Ανοιχτόχρωμο πάνω,ανοιχτόχρωμο κάτω.Σκούρο πάνω,σκούρο κάτω.Οποιοσδήποτε άλλος συνδιασμός σκοτώνει!\nΟ πιο γρήγορος τρόπος για να δείχνει ένας άνδρας cool , ψαγμένος και πολύ chic είναι το layering. Μπορεί να δημιουργήσει πανικό σε κάθε άνδρα η σκέψη και μόνο να πρέπει να κάτσει να συνδυάσει αρκετά ρούχα φορεμένα το ένα πάνω από το άλλο με μοναδικό σκοπό να βγάλει ένα πολύ σωστό αποτέλεσμα. Πιστέψτε μας όμως, δεν είναι τόσο δύσκολο όσο ακούγεται , ίσα ίσα θα μπορούσαμε να πούμε το αντίθετο. Γενικά το layering είναι ένα αρκετά μποέμικο style, artistic θα το λέγαμε. Η επιμελώς ατημέλητη εικόνα που βγάζει είναι άκρως εντυπωσιακή. Είναι ιδανικό για τις υψηλές θερμοκρασίες και για την εναλλαγή χώρων αφού αν ζεσταθείς βγάζεις κάτι απ’ όλα χωρίς να χαλάσεις ιδιαίτερα το look .\nΤα συστατικά για ένα σωστό και ασφαλές layering είναι απλά . Αρχικά μας χρειάζεται ένα T-shirt ή ένα πουκάμισο ,προτιμώντας κάτι μονόχρωμο. Από πάνω βάζουμε ένα γιλέκο ή μια λεπτής πλέξης καζάκα. Eδώ μπορούμε να παίξουμε λίγο με το χρώμα και τον καμβά για να δώσουμε μια ένταση στο όλο σύνολο και ένα ιδιαίτερο style. Έπειτα φοράμε μια ωραία πλεκτή η βαμβακερή ζακέτα , ιδανικές είναι οι κλασικές με τα κοκάλινα κουμπιά. Επίσης βάζουμε ένα μάλλινο κασκόλ τυλιγμένο γύρο από τον λαιμό . Συνδυάζουμε όλα αυτά με ένα τζιν σε σκούρα απόχρωση (γκρι κ.τ.λ.) ή με ένα υφασμάτινο παντελόνι και με μια ωραία ζώνη σε casual ύφος. Το layering συνήθως προτείνεται για πιο casual και χαλαρή περίσταση. Τέλος αν θέλουμε προσθέτουμε ένα κλασσικό τσόχινο καπέλο ή έναν μπερέ και γάντια κάνοντας το style ακόμα πιο ιδιαίτερο.\nSPECIAL TIP : Σε περιπτώσεις με πολύ κρύο μην φοβηθείτε πάνω από όλα αυτά να φορέσετε και ένα παλτό σε φαρδιά γραμμή , δεν λέγεται αδίκως αυτό το style και ‘’κρεμμύδι’’!!!\nΌλες οι τελευταίες τάσεις για κομψές εμφανίσεις!\nΤο φθινόπωρο για την αντρική μόδα μπαίνει δυναμικά , με πολλές νέες προτάσεις για την ανανεωμένη εικόνα του άντρα του φετινού Φθινόπωρου/Χειμώνα ’08- ‘09.\nΤα eighties sunglasses έκλεψαν την παράσταση σε πολλά shows και θα προκαλέσουν… μανία το Xειμώνα που έρχεται!\nΤα sneakers θα φορεθούν πολύ αλλά και τα διαχρονικά ,και αγαπημένα του Jonh Varvatos, allstar.\nΤα βραδινά παπούτσια, κομψά, φτιαγμένα από λουστρίνι και κροκό δέρμα σε κλασσικές φόρμες, “έδεσαν” με την καλαισθησία των γραμμών κα των πολυτελών υφασμάτων .\nΤο γιλέκο είναι η νέα πρόταση από τους περισσότερους Oίκους: Φτιαγμένο από διάφορα υλικά , άλλοτε μεταξωτό άλλοτε πλεκτό , θα κάνει ό, τι μπορεί για να… τρυπώσει στην ντουλάπα σας !\nΗ κλασσική καμπαρτίνα θα παίξει φέτος καθοριστικό ρόλο στο αντρικό style, ενώ το διαχρονικό κασμιρένιο πουλόβερ θα αγοραστεί και από τους τελευταίους που δεν είχαν έως τώρα υποκύψει στην κομψότητα του.\nΤο καρό είναι η νέα ιδιαίτερη πρόταση σε πολλά shows. Τα κουστούμια φέτος συνδυάζονται με t-shirts για τις πρωινές και τις βραδινές εμφανίσεις. Το παπιγιόν επιστρέφει για να δώσει μια elegant οπτική στο σύνολο, ενώ και η λεπτή γραβάτα πλέον εδραιώνεται.\nΤα ρούχα που προσαρμόζονται στη λατρεία των αντρών για τα gadgets είναι πολλά όπως το ιδιαίτερο σακάκι των Marks&Spenser με τις εσωτερικές τσέπες και τις ειδικά προσαρμοσμένες θήκες για να μας συντροφεύει καθε στιιγμή της ημέρας η αγαπημένη μας μουσική!\nΗ καταπληκτική σειρά του Emanuel Ungaro\nΗ αναβίωση των Μartin's boot.\n(He’s got) The Look!\nΘα επηρεαστούμε από style icons όπως ο Marc Ronson, o Jude Law και ο Christian Baile και θα υιοθετήσουμε την εικόνα του συνειδητοποιημένου και μυστηριώδη άντρα , βγαλμένου από τις παλιές, κλασσικές ταινίες του Hollywood.\nΗ μόδα της σεζόν Φθινόπωρο/ Χειμώνας ’08- ’09 είναι δυναμική , όπως η εικόνα του άντρα που παρουσιάστηκε στις πασαρέλες των μεγαλύτερων Οίκων Μόδας!\nΤα 3 βασικά αξεσουάρ της σεζόν!\nΣτο ανδρικό ντύσιμο, αυτό που μετράει περισσότερο είναι οι λεπτομέρειες και, το κυριότερο, το πώς θα ταιριάξουν αυτές οι λεπτομέρειες με το υπόλοιπο look . Γι’ αυτό και οι περισσότεροι άντρες, προκειμένου να αποφύγουν να γελοιοποιηθούν (πράγμα που όλοι μας τρέμουμε), προτιμούν να επιλέγουν κάποια κλασσικά αξεσουάρ, που τα συνδυάζουν με όλα τους τα ντυσίματα.\nΟ καιρός ,όμως, που οι άντρες είχαν ένα μόνο επίσημο σύνολο για καμιά βάφτιση , ένα για τη δουλειά , ένα για τον καφέ κι ένα για το γήπεδο έχει παρέλθει… Στη σημερινή εποχή σας επιτρέπεται να εκδηλώνετε ανοιχτά το ενδιαφέρον σας για την εμφάνισή σας, χωρίς να σας… παρεξηγήσουν ! Το “κλειδί ” στην επιλογή των αξεσουάρ είναι να μπορούμε με μία αλλαγή ή προσθήκη στο σύνολό μας, να αποκτούμε ένα τελείως διαφορετικό αποτέλεσμα.Σας παρουσιάζω, λοιπόν, τα 3 βασικά trends αξεσουάρ που πρέπει όλοι οι άντρες να έχουν στην ντουλάπα τους για το Φθινόπωρο/Xειμώνα ’08- ’09.\n1. H λεπτή μαύρη γραβάτα\nΤο σίγουρο είναι ότι δεν θα φανείς παράταιρος φορώντας την ούτε υπερβολικά μοντέρνος, αφού έχει ήδη κάνει την εμφάνισή της τον περσινό χειμώνα. Το καλό με τη λεπτή μαύρη γραβάτα είναι ότι μπορείς να τη φοράς ακόμη και με το jean σου, χωρίς να μοιάζεις με τον θείο σου το Λάμπρο στην δεκαετία των ‘80’s. Για μια casual εμφάνιση μπορείς να τη συνδυάσεις με γκρι καρό, άσπρο ή γκρι πουκάμισο και λεπτό πουλόβερ σε σχήμα V.\nΣτους DSQUARED2 η λεπτή μαύρη γραβάτα είχε την τιμητική της, αφού την είδαμε συνδυασμένη με υφασμάτινα και δερμάτινα μπουφάν , αλλά και σακάκια.\nΠροσοχή μόνο στη φουσκωμένη κοιλιά ( ή αλλιώς «μπάκα»). Εάν δεν έχεις και τους πιο γραμμωμένους κοιλιακούς της «αγοράς» , πρόσεξε το μήκος της να είναι αρκετά μακρύ ( για να μην καταλήξει να μοιάζει με παπιγιόν! ). Σε αυτήν την περίπτωση, συνδύασε την με ένα γιλέκο. Θα σου κόψει πόντους από την επίμαχη περιοχή. Και ναι, θα φορέσεις φέτος και γιλέκο!\n2. Το γιλέκο\nΑν και δεν εμπίπτει στην κατηγορία των αξεσουάρ, το γιλέκο μπορεί να μεταμορφώσει εν ριπή οφθαλμού την εμφάνισή σου από πρωινή σε βραδινή. Εκεί που φοράς το απλό και βαρετό πουκάμισό σου στη δουλειά, ρίξε ένα γιλέκο πάνω σου και αμέσως θα έχεις ένα look για ποτάκι ή ξενύχτι.\nΟι μεγάλοι Οίκοι Μόδας προτείνουν για το Φθινόπωρο / Χειμώνα ’08- ‘09 χρώματα όπως το μαύρο, το γκρι και το πολύ λεπτό καρό ( μην φρικάρεις, ούτε καν φαίνεται ότι είναι καρό!).\nΩς προς τα υφάσματα, μπορείς να διαλέξεις από φανέλα για το πρωί μέχρι κασμίρ ή βελούδο για το βράδυ. Το μήκος του πρέπει να είναι πάνω από τη ζώνη του παντελονιού, ενώ το άνοιγμα στο στέρνο στρογγυλό ή σε σχήμα V. Οι ραφές του στην περιοχή των ώμων πρέπει να καλύπτουν αυτές του πουκαμίσου, αλλιώς θα κάνεις στυλιστικό φάουλ.\nΠροσοχή στις αντιθέσεις! Καλό θα ήταν , εάν το φορέσεις με σακάκι, να είναι στην ίδια περίπου απόχρωση. Μην βάλεις άσπρο γιλέκο με μαύρο σακάκι, γιατί θα σε φωνάζουν στην παρέα «godfather» ! Έτσι θα ξεχωρίζει ελάχιστα από το υπόλοιπο ντύσιμο, όπως το επιβάλλει η φετινή μόδα. Το μόνο που θα ξεχωρίσει θα είναι το κομψό στυλ σου…\n3. Το σκουφάκι\nΜία από τις πιο must τάσεις φέτος είναι το «look του εργάτη». Πεντάτσεπα φαρδιά παντελόνια, μποτάκια και φαρδιά υφασμάτινα μπουφάν συνθέτουν αυτήν την τάση που θα μπορούσε να έχει υπότιτλο «Μόλις σχόλασα από το εργοστάσιο» !\nΤο σκουφάκι έχει την τιμητική του. Προτίμησε πλεχτά με χοντρή ύφανση (" της γιαγιάς") σε αποχρώσεις του ανοιχτού γκρι, μπεζ και καφέ. Το νέο είναι ότι μπορείς να το φοράς ακόμα και με το κοστούμι σου, το οποίο βέβαια πρέπει να αποτελείται από παντελόνι σε skinny ίσια γραμμή και ελαφρώς μεσάτο σακάκι.\nΑυτά τα 3 αξεσουάρ θα σου λύσουν τα χέρια το φετινό Φθινόπωρο -Χειμώνα και θα μετατρέψουν την εμφάνισή σου από ένα απλό σύνολο στο απόλυτο style!\nΜπράβο ντίνα! Πολύ ενδιαφέρον! :) Να σε ρωτήσω, εσύ από που ενημερώνεσαι? Και μήπως ξέρεις κάποια σελίδα η οποία να έχει μεγάλη γκαλερί με εικόνες απο μοντέλα? Άντρες και γυναίκες, οτιδήποτε!\n@Dina...kai ena thread gia tous andres :)\nH ΣΩΣΤΗ ΕΠΙΛΟΓΗ ΤΟΥ ΠΟΥΚΑΜΙΣΟΥ\nΤι πρέπει να εξετάζουμε σε ένα καινούργιο πουκάμισο;\nΚαταρχήν, την ποιότητα, που τη διαπιστώνουμε από την υφή του υφάσματος. Έπειτα, το γιακά, τη μανσέτα και τη ραφή.\nΗ επιλογή του γιακά πρέπει να γίνεται ανάλογα με την κατασκευή του σώματος μας και τη χρήση του πουκαμίσου. Ένας σκληρός γιακάς κάνει την εμφάνιση μας πιο αυστηρή και επαγγελματική, ενώ ένας μαλακός μας κάνει πιο άνετους και χαλαρούς.\nΗ μανσέτα, κανονική ή διπλή, προσδίδει κύρος σε κάθε μας εμφάνιση. Ειδικά ο συνδυασμός διπλής μανσέτας με τα κατάλληλα μανικετόκουμπα αναδεικνύουν την προσωπικότητα μας, καθώς αποτελούν την πολύτιμη λεπτομέρεια που ξεχωρίζει.\nΗ "κορωνίδα" όμως στην επιλογή του σωστού πουκαμίσου είναι η λεπτομερώς προσεγμένη ραφή.\nΑν αποκτήσετε το πουκάμισο που συνδυάζει αρμονικά τα παραπάνω στοιχεία, θα έχετε βρει τον τρόπο να ξεχωρίζετε με το δικό σας προσωπικό στυλ.\nTrends: MORNING CASUAL LOOK\nΟ σωστός άνδρας του 2008 δεν επαναπαύεται σε ένα απλό T-shirt και ένα παντελόνι. Είναι γεγονός ότι η ανδρική μόδα και το style ενδιαφέρει τον άνδρα σήμερα περισσότερο από ποτέ άλλοτε. Η μόδα πια δεν είναι ένα προνόμιο των γυναικών. Τα τελευταία χρόνια ο άνδρας απαιτεί την τέλεια εικόνα για κάθε ώρα της ημέρας και έτσι σχεδιαστές και οίκοι δημιουργούν τάσεις και style για κάθε λογής αγοραστικό κοινό.\nΤο mix & match είναι ένας από τους καινούριους πειραματισμούς του άνδρα που ψάχνεται για μια ιδιαίτερη και υπέρκομψη εμφάνιση. Πρέπει όλοι να γνωρίζουμε ότι στην εποχή που ζούμε κανένας συνδυασμός δεν είναι απαγορευμένος αρκεί βέβαια να γίνεται σωστά και με ισορροπία . Άρα η φαντασία μας είναι το κυρίαρχο όπλο για την σημερινή μόδα. Εμείς αυτό το μήνα θα προτείνουμε κομμάτια τα οποία μπορούν να συνδυαστούν μεταξύ τους και να δημιουργήσουν ένα εκπληκτικό αποτέλεσμα στο πρωινό look του άνδρα για τον φετινό χειμώνα.\nΤο τζιν αναμφισβήτητα είναι η αγάπη των περισσότερων ανδρών. Βολικό άνετο και έτοιμο να συνδυαστεί με τα πάντα. Γενικά είναι μια καλή επιλογή για τις πρωινές ώρες αλλά αν θέλουμε να μην είμαστε κάτι συνηθισμένο ο φετινός χειμώνας μας προτείνει τα υφασμάτινα παντελόνια που φαίνονται πιο ψαγμένα σε ένα ντύσιμο.\nΚαι το γιλέκο και η καζάκα είναι πολύ in fashion κομμάτια για την ανδρική ντουλάπα. Συνδυάζονται εύκολα και δίνουν ένα προσεγμένο και μοδάτο αποτέλεσμα. Μπορούμε να τα επιλέξουμε τις πρωινές ώρες αλλά σε μονοχρωμία ή σε απαλά καρό.\nΚαι τα δυο είναι καλές επιλογές για casual εμφανίσεις αλλά με μια προτίμηση στις πλεκτές μπλούζες με λεπτή ύφανση , στα λεπτά κασμιρένια πουλόβερ ή ακόμα και στα ζιβάγκο. Αν και βέβαια τις πιο κρύες μέρες μπορούμε να τα συνδυάσουμε δημιουργώντας ένα college look .\nΤο καλό του φετινού χειμώνα είναι ο πλουραλισμός στα πανωφόρια έτσι μπορούμε να τελειώσουμε μια σωστή εμφάνιση είτε μια κλασσική καπαρντίνα ιδανική για όλες τις ώρες είτε με ένα jacket ακόμα και τύπου αδιάβροχο ή και δερμάτινο αλλά και με μια ζακέτα με κουκούλα hoodie.\nΤο κουστούμι είναι το κατεξοχήν σήμα κατατεθέν του ανδρισμού. Ίσως να μην υπάρχει άνδρας που να μην έχει βάλει τουλάχιστον μια φορά στην ζωή του ένα επίσημο ένδυμα( και εκτός εκκλησίας σε περίπτωση που είναι αμετανόητος εργένης )... Το κουστούμι ίσως να είναι ένα από τα πιο διαχρονικά κομμάτια της ανδρικής ντουλάπας . Βέβαια, όσο κλασικό και να είναι, όταν ένας άνδρας ψάχνει ένα επίσημο ένδυμα για μια ιδιαίτερη περίσταση , αγχώνεται . Κι όμως δεν χρειάζεται πανικός γιατί το να βρεις το κατάλληλο σύνολο είναι παιχνιδάκι . Το επίσημο κουστούμι αρχικά έχει ένα βασικό πλεονέκτημα . Με την διαχρονικότητα του δεν μας αναγκάζει να ψάχνουμε τόσο πολύ ώστε να βρούμε κάτι ιδιαίτερο και πρωτότυπο . Το μόνο που πρέπει να έχουμε στο μυαλό μας είναι ότι πρέπει να δείχνουμε όσο πιο κομψοί γίνεται και με αυτοπεποίθηση . Βέβαια επειδή η λεπτομέρεια κάνει την διαφορά και επειδή εμείς θέλουμε αυτή την διαφορετικότητα μπορούμε να την δημιουργήσουμε παίζοντας με το μέγεθος στις τσέπες, το σχήμα του πέτου και με τα αξεσουάρ, όπως τα μανικετόκουμπα, τα οποία μπορούν να έχουν χρώμα ή ένα ιδιαίτερο σχέδιο, αλλά και τα παπούτσια.\nΓια φέτος τον χειμώνα προτιμάμε κουστούμια και σμόκιν σε στενές γραμμές επί το πλείστον, σε σκούρες αποχρώσεις ή με ελαφρές ρίγες με κλασικά πέτα και πουκάμισα σε λευκό χρώμα ή στην παλέτα του γκρι και των άλλων ψυχρών χρωμάτων, συνδυασμένα πολλές φορές και με κλασικό γιλέκο. Ως σημαντική σημείωση πρέπει να αναφέρουμε ότι τα σακάκια μπορούν να είναι δίκουμπα ή και σταυροκουμπωτά . Το παντελόνι κατά προτίμηση να είναι σε cigarette γραμμή . Μια λεπτή δερμάτινη ζώνη με διακριτική αγγράφα είναι ιδανική για μια επίσημη βραδινή εμφάνιση . Τέλος προσθέτουμε είτε μια γραβάτα σε κλασικό χρώμα για τους πιο low profile είτε το hot trend της σεζόν το παπιγιόν ( αν γνωρίζουμε βέβαια ξέρουμε να το δένουμε σωστά ) !\nSPECIAL TIP : Δεν ξεχνάμε ποτέ το απόλυτο ανδρικό αξεσουάρ. Το ρολόι δεν πρέπει να λείπει από κανέναν ανδρικό καρπό.\nΤα shows των μεγάλων οίκων αποθέωσαν το επίσημα ένδυμα δείχνοντας την καινούρια εικόνα του άνδρα για το 2008-2009 που ξέρει να κακομαθαίνει τον εαυτό του.\nΕυχαριστούμε! πολύ ενδιαφέροντα όλα και χρήσιμα!\nγια καλό ντύσιμο σε κάποιο event βραδυνό, εκτός επό κουστούμι, με τι μπορεί να συνδυαστεί ενα μαύρο σακάκι; (με τι παντελόνι, πουκάμισο κτλ).\nΥπόψιν ότι χρειάζεται ενα ντύσιμο για πολύ κρύο (με χιόνια ίσως).\nΊσως χρησιμοποιήσω και μια δερμάτινη μάυρη μεσάτη καπαρτίνα από πάνω από το σακάκι, αλλά αυτό που με ενδιαφέρει πιο πολύ είναι το παντελόνι και το από μέσα από το σακάκι..\nΧειμωνιάτικα μπουφάν: Κάντε την σωστή επιλογή\nΠιστεύετε ότι ήρθε η ώρα για να αλλάξετε το «παλιό σας παλτό»; Δεν έχετε και άδικο. Οι πρώτες βροχές ήδη μας υπενθύμισαν ότι ο χειμώνας είναι εδώ και δεν υπάρχει τίποτα καλύτερο από την ζεστασιά ενός καινούργιου μπουφάν. Οι επιλογές που έχετε για προστασία από το κρύο είναι πολλές, αν και δεν είναι ανάγκη να καταφύγετε στα μπουφάν του σκι! Μπορεί να είναι ζεστά και εντυπωσιακά, αλλά σίγουρα δεν κάνουν για το γραφείο και τις διάφορες συναντήσεις. Η επιλογή του ιδανικού μπουφάν πρέπει να γίνει με προσοχή και με γνώμονα το είδος του υφάσματος, την εφαρμογή πάνω σας και φυσικά το στυλ. Έχοντας στο νου σας μερικές απλές συμβουλές, θα μπορέσετε να επιλέξετε το κατάλληλο μπουφάν για εσάς, έτσι ώστε να μην χρειαστεί την επόμενη χρονιά να αγοράσετε καινούργιο.\nΤο πρώτο πράγμα που πρέπει να κοιτάξετε πριν αγοράσετε καινούργιο μπουφάν είναι το ύφασμά του. Τα πιο "ζεστά" υφάσματα είναι το κασμίρ και το μαλλί. Το κασμίρ είναι πολύ πιο ζεστό, αλλά το υψηλό του κόστος και η σχετικά μικρή του διάρκεια το καθιστούν ασύμφορο. Το μαλλί από την άλλη αντέχει περισσότερο και είναι επίσης αρκετά ζεστό. Αν χρειάζεται πάντως ένα πραγματικά ζεστό παλτό, επιλέξτε κάποιο που να έχει ταμπελάκι "Thinsulate". Πρόκειται για ένα λεπτο στρώμα από ειδικό υλικό που ράβεται στο εσωτερικό του μπουφάν και έχει την ιδιότητα να μην αφήνει την θερμότητα του σώματος να φέυγει. Ταυτόχρονα επιτρέπει στο σώμα να "αναπνέει".\nΗ επιλογή του σωστού μεγέθους είναι και αυτή απαραίτητη για μια επιτυχημένη αγορά μπουφάν. Για να βρείτε το κατάλληλο μέγεθος για εσάς, απλά "ανεβείτε" ένα νούμερο από το συνηθισμένο μέγεθος των κουστουμιών σας. Αυτή η διαφορά θα σας εξασφαλίσει άνεση κινήσεων, χωρίς να νιώσετε πίεση στους ώμους και τον λαιμό. Φροντίστε οι ραφές των ώμων πρέπει να είναι ελάχιστα πιο πάνω από την άκρη των φυσικών σας ώμων. Αυτό θα σας δώσει καλύτερο προφίλ και "γραμμή". Εξαρτάται βέβαια, από το τί θα φοράτε από μέσα: Διαφορετικά θα "κάτσει" πάνω σας ένα μπουφάν αν από μέσα φοράτε κάτι σπορ (φούτερ κτλ) και διαφορετικά αν φοράτε συνήθως σακάκι. Γι'αυτό, όταν αποφασίσετε να αγοράσετε μπουφάν, δοκιμάστε το φορώντας από μέσα ένα λεπτό πουλόβερ ή μπλέιζερ. Μιας και δεν έχουν όλα τα μπουφάν τις ίδιες διαστάσεις και μεγέθη, κάτι τέτοιο θα σας δώσει μια ιδέα του πώς θα νιώθετε φορώντας το. Επίσης, επιμείνετε στην δοκιμή του: μην το φορέσετε απλά και με το που δείτε ότι σας κάνει το αγοράσετε. Βρείτε μια καρέκλα να κάτσετε φορώντας το, σηκώστε τα χέρια σας, σκύψτε να δέσετε το κορδόνι σας, νιώθετε άνετα ακόμα; Ε τότε αυτό το μπουφάν είναι για εσάς! Η μάλλον... όχι εντελώς για εσάς. Υπάρχει και κάτι ακόμα που πρέπει να προσέξετε και δεν είναι τίποτα άλλο από το...\nΕίναι γνωστό ότι τα ρούχα εξωτερικεύουν το χαρακτήρα μας.΄Ετσι και το μπουφάν που θα πάρουμε πρέπει να συνάδει με αυτόν. Οι νέες τάσεις από τους μεγάλους οίκους μόδας για τον χειμώνα του 2008 εστιάζουν στα κοντά τζάκετ με κουκούλα και γούνα. Επίσης, στα "φουσκωτά" και γυαλιστερά αμάνικα μπουφάν, τα οποία μπορεί να μην σας ζεστάνουν ακριβώς, αλλα σίγουρα θα ενισχύσουν το στυλ σας. Σκούρα χρώματα (καφέ, γκρι και μαύρο) "παίζουν" πολλοί και οι τιμές κυμαίνονται ανάλογα το ύφασμα και το σχέδιο. Το δέρμα δείχνει να κυριαρχεί στην χειμωνιάτικη κολεξιόν της DnG με το καφέ τζάκετ αλά Τζέιμς Ντίν να αποτελεί το πιο εντυπωσιακό (και πιο ακριβό) κομμάτι της σειράς -γύρω στα 1300€. Συνεχίζοντας με τα μοντέρνα σχέδια η ιταλική Moncler προτείνει επίσης αμάνικα μπουφάν με γούνα σε πολλά χρώματα (μπέζ, καφέ, μαύρο) και λογικές τιμές -γύρω στα 350€ τα αμάνικα και 500€ τα κανονικά. Στο ίδιο στυλ κινείται και η Dsquared2, με το μπλέ αμάνικο μπουφάν με γούνα να αποτελεί από τα πιο "γερά" χαρτιά της. Σίγουρα θα σας τραβήξει το ενδιαφέρον παρά την τσουχτερή του τιμή (900€). Όλες οι παραπάνω γούνες είναι 100% αληθινές, δικαιολογώντας-κατά κάποιον τρόπο- τις τιμές. Όλα τα παραπάνω σχέδια, αλλά και πολλά ακόμα μπορείτε να το βρείτε στα καταστήματα Detroit και στο LAKIS.GAVALAS . Αν τώρα ο κύκλος και ο χαρακτήρας σας επιβάλλει μια πιο "σοβαρή" εμφάνιση (όπως και να το κάνουμε δεν μπορείτε να πάτε στο γραφείο με γιλέκο!) τότε η κολλεξιόν της αγγλικής Burberry δεν θα σας αφησει παραπονεμένους. Πολλά καινούργια μπουφάν και τζάκετ σε ίσια γραμμή με σκούρα χρώματα θα σας κάνουν να ξεχωρίσετε και αυτόν τον χειμώνα. Ορισμένα δεν έχουν έρθει ακόμα στην Ελλάδα, αλλά μπορείτε να τα παραγγείλετε online από το επίσημο Site του οίκου. Εμείς προτείνουμε το Double breasted trench. Ένα μαύρο μπουφάν με ζώνη και ψηλο γιακά, δίνει νέο αέρα στις εξόδους σας. Η όμορφη τοποθέτηση των 8 κουμπιών στην μπροστινή πλευρά, καθώς και η ζώνη θα σας δώσουν μία στρωτή γραμμή, εφαρμόζοντας τέλεια πάνω σας.\nTIME FOR LEATHER !\nΤο δέρμα είναι κάτι πολύ αγαπημένο στην αντρική εμφάνιση για τους χειμερινούς μήνες. Χρόνια τώρα είναι ένα ισχυρό κομμάτι στην ντουλάπα του κάθε άντρα και το διαχρονικό του style το κάνει να είναι ένα πασπαρτού κομμάτι στην συνολική εμφάνιση ανεξαρτήτως style και τάσεων. Πολλοί μεγάλοι οίκοι φέτος δεν παρέλειψαν να προσθέσουν στις συλλογές τους μια δημιουργία από δέρμα.Jackets και καμπαρτίνες έκλεψαν την παράσταση και το μόνο σίγουρο είναι ότι θα κλέψουν και την καρδιά κάθε in fashion άντρα που ενδιαφέρεται για την εμφάνιση του. Είναι ένα ιδανικό κομμάτι και για της πρωινές εμφανίσεις αλλά και για τις πιο βραδινές. Για παράδειγμα μπορεί μια υπέρκομψη δερμάτινη καπαρντίνα να φορεθεί το πρωί στο γραφείο πάνω από ένα κουστούμι στενής γραμμής ή και σε μια βραδινή έξοδο με μια πιο casual εμφάνιση από μέσα.\nΟ Alessandro Dell’ Aqua παρουσίασε ένα κόκκινο-ταμπά δερμάτινο jacket με εξωτερικές τσέπες.\nΗ σειρά Dior Homme δημιούργησε στενά jackets μέσα σε μια συλλογή όπου το μαύρο ήταν ο πρωταγωνιστής.\nΟι Dolce & Gabbana δημιούργησαν αρκετά δερμάτινα κομμάτια αλλά εντυπωσιακό ήταν το baggie δερμάτινο παντελόνι με εξωτερικές ραφές.\nΤέλος , ο οίκος Hermes κινήθηκε σε κλασσικές γραμμές δημιουργώντας και αυτός jackets από δέρμα με κουκούλα και επένδυση από γούνα.\nΗ μόδα έρχεται και φεύγει, αφήνοντας πίσω της ρούχα που δεν θα ξαναφορεθούν. Το ΜΕΝ 24 παρουσιάζει τα κλασικά κομμάτια που κάθε άντρας πρέπει να έχει στη ντουλάπα του, ανεξάρτητα από τη μόδα κάθε σαιζόν.\nΠέρα από τις νέες τάσεις της μόδας που αλλάζουν με την αρχή κάθε σαιζόν, υπάρχουν κάποια κομμάτια που πρέπει να βρίσκονται στην συλλογή σας. Οι παρακάτω προτάσεις είναι στην πραγματικότητα οι σταθερές αξίες που είναι πάντα μέσα στη μόδα κι αν τα αποκτήσετε, είστε έτοιμοι για κάθε στυλ ντυσίματος, χωρίς να αναγκάζεστε να ανανεώνετε κάθε εβδομάδα την γκαρνταρόμπα σας.\nΚάθε άντρας πρέπει να έχει στη ντουλάπα του τουλάχιστον ένα κοστούμι. Ακόμα κι αν το στυλ σας δεν είναι τόσο επίσημο, οφείλετε να είστε «εφοδιασμένοι» με ένα κοστούμι για μια έκτατη περίσταση. Το καταλληλότερο χρώμα για το κοστούμι είναι το μπλε σκούρο, γιατί είναι το πιο ευκολοφόρετο. Μπορείτε να το φορέσετε τις πρωινές ώρες με ένα λεπτό πουλόβερ και να μην φαίνεται τόσο επίσημο όσο ένα μαύρο και, φυσικά, για βραδινές εξόδους συνδυάζεται τέλεια με λευκό ή γαλάζιο πουκάμισο.\nΤο τζάκετ είναι το πανωφόρι που θα σας εξυπηρετήσει στις ανοιξιάτικες εξόδους. Σε μπλε, καφέ, γκρι σκούρο ή μαύρο χρώμα είναι το κομμάτι που θα ολοκληρώσει το σύνολό σας. Στο γραφείο ή στη βόλτα σας, φορέστε το με τζιν ή υφασμάτινο παντελόνι και λευκό πουκάμισο. Όταν το θερμόμετρο ανέβει, συνδυάστε το με ένα T-shirt ή μια λεπτή μακρυμάνικη μπλούζα.\nΌλοι έχουν στη ντουλάπα τους ένα ζευγάρι τζιν, αλλά ενδέχεται να μην είναι στο χρώμα- κλειδί. Το σκούρο μπλε τζιν είναι η καλύτερη επιλογή, όσον αφορά το τζιν παντελόνι, γιατί είναι πιο κολακευτικό σε σχέση με το ανοιχτόχρωμο και ξεβαμμένο. Εκτός αυτού, είναι ένα χρώμα που φοριέται με την ίδια άνεση πρωί και βράδυ.\nΚαλό θα ήταν, επίσης, να μην έχει ξεφτίσματα και να είναι να είναι σε straight γραμμή, χωρίς εξώραφα και ταμπέλες που «βγάζουν» μάτι, για να σας βοηθάει στους συνδυασμούς. Περιττό να μιλήσουμε για το πώς να το συνδυάστε αφο,ύ κατά κύριο λόγο, φοριέται με τα πάντα, από πουκάμισο και loafers μέχρι T-shirt και αθλητικά.\nΤο λεπτό κασμιρένιο πουλόβερ με V πρέπει να υπάρχει στη γκαρνταρόμπα σας. Μην το αντιμετωπίζετε σαν είδος πολυτελείας. Αν δεν μπορείτε να αντέξετε οικονομικά μια εμπλουτισμένη συλλογή κασμιρένιων πουλόβερ, επενδύστε τουλάχιστον σε ένα χρώματος μπλε, μαύρο ή γκρι που είναι πιο εύκολο στους συνδυασμούς. Το κασμιρένιο πουλόβερ έχει απαλή υφή, προσδίδει πόντους στην εμφάνισή σας λόγω της καλής ποιότητας του και την άνοιξη μπορεί να χρησιμεύσει και σαν πανωφόρι στις πρωινές ή απογευματινές σας εξόδους.\nΤο λευκό πουκάμισο, όσο κι αν ακούγεται κλισέ, είναι απαραίτητο στοιχείο της γκαρνταρόμπας σας. Παρόλο που ειδικά για φέτος, σας συμβουλέψαμε να επενδύσετε σε άλλα χρώματα, τουλάχιστον ένα λευκό πουκάμισο πρέπει να υπάρχει πάντα στη συλλογή σας.\nΣυνδυάζεται με τα πάντα, από ένα απλό τζιν μέχρι το καλό σας κοστούμι, για αυτό και θα πρέπει να είναι καλής ποιότητας. Ένα 100% βαμβακερό είναι μία καλή λύση. Μπορείτε να το σετάρετε με ένα πουλόβερ και ένα σκούρο τζιν για καθημερινές εξόδους, ενώ για πιο επίσημες περιστάσεις συνδυάστε το με το κοστούμι σας και μία χρωματιστή γραβάτα ή με ένα μπλε υφασμάτινο παντελόνι κι ένα τζάκετ.\nΕίναι η μπλούζα που ισορροπεί το στυλ ανάμεσα στο casual και το επίσημο ντύσιμο. Το polo δεν είναι απαραίτητο να είναι ακριβό για να «κάνει τη δουλειά του». Ένα απλό βαμβακερό προσδίδει την ίδια γοητεία στο ντύσιμο σας όσο ένα πανάκριβο. Ειδικότερα το καλοκαίρι είναι η πιο εύκολη λύση για να συνδυάσετε το τζιν ή τη βερμούδα σας. Προτιμήστε ένα polo σε μπλε, χακί ή μαύρο χρώμα με λεπτές, ρίγες ή χωρίς και, αν χρειάζεται, φορέστε από πάνω ένα μπλέιζερ.\nΗ νέα μόδα στο αντρικό κοστούμι\nΤο ΜΕΝ 24 μελετάει τις τάσεις της φετινής μόδας και παρουσιάζει όλα όσα πρέπει να μάθετε για το στυλ, τις γραμμές και το κόψιμο του αντρικού κοστουμιού.\nΤο κοστούμι,ακόμα κι αν δεν το παραδεχόμαστε, παίζει σημαντικό ρόλο στη ντύσιμο και τη γκαρνταρόμπα μας. Ποιά είναι όμως το νέα στοιχεία που προστίθενται και ανανεώνουν την παλιά του εκδοχή και πρέπει να λαμβάνουμε υπ’ όψιν σε κάθε μας νέα αγορά;\nΊσως φταίει ότι τα τελευταία χρόνια το αντρικό στυλ είχε μια πιο «ελεύθερη», πιο επιμελώς ατημέλητη «χροιά» και το κοστούμι το επιλέγαμε μόνο σε περιπτώσεις που απαιτούσαν επισημότητα.\nΟι τάσεις όμως στην φετινή μόδα, το επαναφέρουν στη θέση που του αξίζει, δηλαδή το «απενοχοποιούν» από την αυστηρότητά του και το εντάσσουν στο καθημερινό μας ντύσιμο.\nΑυτή η επάνοδος του κοστουμιού δεν είναι παράλογη: όλο και περισσότερες εταιρείες αποκτούν αυστηρότερο dress code και τα πρότυπα της νεότερης γενιάς κυκλοφορούν με stylish σακάκια και παντελόνια.\nΟπότε, ολόκληρη η βιομηχανία της μόδας οφείλει να ακολουθήσει το πιο «σοβαρό» πνεύμα της εποχής και να δώσει έναν αέρα ανανέωσης σε αυτό το κλασικό αντρικό ρούχο.\nΤο αποτέλεσμα είναι ότι πλέον το κοστούμι είναι ένα μοντέρνο «εργαλείο» της γκαρνταρόμπας μας, που εμπνέεται από της μόδα του ’50 και του ’60. Όταν 10 χρόνια πριν το κοστούμι ήταν βαρύ, φαρδύ και δεν κολάκευε τις γραμμές του σώματος, τώρα αντιθέτως στενεύει και προσθέτει στυλ και cool ύφος στις εμφανίσεις μας.\nΤο μήκος του σακακιού μικραίνει, το πέτο στενεύει και προτιμούνται τα δύο κουμπιά παρά τα τρία. Οι μεγάλες τσέπες, οι πιέτες και το ρεβέρ εξαφανίζονται από το «λεξιλόγιο» του νέου κοστουμιού, όπως και κάθε τι που προσδίδει όγκο στο σώμα. Ακόμα και το πουκάμισο γίνεται πιο στενό ενώ το μήκος του παντελονιού σταματάει ακριβώς εκεί που αρχίζει το παπούτσι.\nΑπαραίτητο κριτήριο μας στην επιλογή του είναι οι λεπτομέρειες που κάνουν την διαφορά και δεν είναι άλλες από την ποιότητα, την κομψότητα και την λιτή γραμμή. Το καλύτερο που θα έχουμε να κάνουμε είναι το ράψουμε κατά παραγγελία, γιατί το χειροποίητο είναι πάντα πιο ωραίο, και έχουμε και αμέτρητες επιλογές ως προς το στυλ, το ύφασμα και το χρώμα.\nΚλασικές και καλές επιλογές σε ότι αφορά τους χρωματισμούς, θεωρούνται το μαύρο, το μπλε και το γκρι που πλέον προτιμάται ως το πιο ουδέτερο και κολακεύει. Αν θεωρείται τη μονοχρωμία βαρετή, ήρθε η ώρα να τολμήσετε κάτι διαφορετικό: Μην ξεχνάμε ότι αρκετοί οίκοι μόδας λάνσαραν το look με το παντελόνι και το σακάκι να είναι σε άλλο χρώμα π.χ. μαύρο με μπεζ ή μπλε με γκρι.\nΦυσικά τα jeans δεν μπορούμε να τα αποχωριστούμε εύκολα. Αλλά τουλάχιστον όταν πρέπει να το κάνουμε οι επιλογές μας φέτος είναι πιο ωραίες, πιο μοντέρνες και μας προσθέτουν πόντους στο στυλ.\nΤο Loοκ του εργάτη\nΗ νέα δυναμική τάση για τη σεζόν Φθινόπωρο / Χειμώνας ‘08-‘09 ονοματίζεται ''work man'' ( εργάτης ) και είναι μια καθαρή επιρροή προηγούμενων δεκαετιών, πολύ μακρινών, όταν το ντύσιμο δεν ήταν έκφραση του προσωπικού style αλλά αποκλειστικά μια στολή εργασίας.\nΑυτή η «στολή εργασίας» έρχεται φέτος να μπει στην ντουλάπα κάθε in fashion άντρα και να του δώσει τις εναλλακτικές λύσεις στο style του που επιδιώκει . Κάποιοι ονόμασαν αυτή την τάση ΄΄ New Labor '' άλλοι '' The American Working Man '', γενικά όμως το μόνο σίγουρο είναι ότι ο συνδυασμός του ρετρό παρελθόντος με τις νέες οπτικές που υπάρχουν σήμερα δημιουργεί ένα loοk καθόλου αλλοιωμένο αλλά απόλυτα ανανεωμένο. Οι εργάτες της βαριάς βιομηχανίας πριν 60 χρόνια που δούλευαν 12 και 16 ώρες την ημέρα είναι η βασική έμπνευση για την καινούρια αυτή τάση.\nΟ οίκος Botega Venetta , πειραματιζόμενος φέτος με αυτήν την τάση, παρουσίασε τις καταπληκτικές ολόσωμες εργατικές φόρμες ως μια ιδιαίτερη πρόταση για αυτόν το Χειμώνα. Φαρδιές γραμμές στα περισσότερα σύνολα , συνθετικά υλικά, παλτό και σακάκια σε loose ύφος που προσπαθούν να δώσουν ένα νέο σχήμα στο σώμα, άνεση αλλά και μια ιδιαίτερη -όχι μέσα στα γνωστά πλαίσια- κομψότητα συνθέτουν την εικόνα του άντρα που δεν φοβάται να τολμήσει και να παίξει με την μόδα.\nΒέβαια δεν είναι μόνο ο συγκεκριμένος Οίκος που επέλεξε αυτή την τάση για φέτος. Z.Zegna, Miharayasuhiro και Michael Bastian είναι κάποιοι από εκείνους που συμπεριέλαβαν αυτό το look στα shows τους.\nΜια επιπλέον πρόταση των σχεδιαστών για το φετινό Χειμώνα , επηρεασμένοι από το ''workman” look είναι τα καρό jackets σε ίσια γραμμή με τις κλασσικές 4 τσέπες μπροστά , που είχαν κάνει την εμφάνιση τους και στις αρχές του '90 και φορέθηκαν πολύ από τραγουδιστές με εναλλακτικό style.\nOι επιρροές της Μόδας δεν έχουν περιορισμούς: εικόνες, λέξεις , μυρωδιές. Φέτος, η εργατική τάξη της δεκαετίας του '50 είναι αυτή ακριβώς η τάσης που προσπαθεί να ενώσει το παρελθόν με το παρόν, με πολύ επιτυχημένο αποτέλεσμα.\nΓιλέκο: το απόλυτο trend της σεζόν!\nΜπορεί το γιλέκο να έχει τρυπώσει και στις γυναικείες ντουλάπες ,δεν παύει όμως να είναι ένα κατεξοχήν αντρικό κεκτημένο . Οι ρίζες του εντοπίζονται πολύ παλιά: υπήρξε κομμάτι των υπερπολυτελών ενδυματολογικών επιλογών της υψηλής κοινωνίας το Μεσαίωνα, τη Βικτωριανή εποχή και την Αναγέννηση. Έκανε την παρουσία του αισθητή και στις πρώτες δεκαετίες του 20ου αιώνα , τότε που ο άντρας ίσως να ήταν κάπως αδικημένος από τη Μόδα , γιατί οι μόνες του επιλογές ήταν το κοστούμι σε κλασσική γραμμή.\nΤο γιλέκο, ένα κομμάτι της ανδρικής ντουλάπας που έχει την ικανότητα να προσαρμόζεται στις γρήγορες και καθοριστικές εναλλαγές του style μέσα στις δεκαετίες , έρχεται και φέτος ανανεωμένο και δημιουργημένο σε πολλές διαφορετικές φόρμες, ώστε να συμπληρώσει το style του μοντέρνου άντρα του σήμερα.\nΟ Alexander McQueen παρουσίασε το γιλέκο μέσα σε μια συλλογή που οι ινδικές πινελιές ήταν εμφανείς. Ένα στενό γιλέκο σαν κομμάτι από κλασσικό vintage κουστούμι, με ενδιαφέρουσες πρωτότυπες λεπτομέρειες στο πέτο του.\nΟ οίκος Costume National ,στην αρκετά british συλλογή του, ανέδειξε τον κλασσικό συνδυασμό σακάκι- γιλέκο- γραβάτα σε τόνους του γκρι και του μπεζ, ιδανικό για τον άντρα που θέλει να είναι κομψός και στις ώρες εργασίας του.\nΤέλος, ο Jean Paul Gaultier ,με μια συλλογή που θυμίζει τις ενδυματολογικές επιλογές της αξεπέραστης ταινίας "Clockwork Orange" , χρησιμοποίησε το γιλέκο σχεδόν στον ίδιο συνδυασμό με τον οίκο Costume National αλλά με υφάσματα στα οποία επικρατούσαν οι καφέ αποχρώσεις και το ριγέ\nΓκρι: Το νέο μαύρο!\nΠαρακολουθώντας όλα τα shows των διάσημων Oίκων για τη σεζόν Φθινόπωρο / Χειμώνας ’08- ’09 για την αντρική μόδα , ένα είναι το σίγουρο: το γκρι φέτος θα κατακλύσει τις ντουλάπες! Όλοι οι μεγάλοι οίκοι επέλεξαν αποχρώσεις της παλέτας του γκρι και τις ενέταξαν σε κάθε τάση που ακολούθησε ο καθένας. Ένα χρώμα που θυμίζει αρκετά χειμώνα και μπορεί άνετα να υποστηρίξει από το πολύ casual look έως τις πολύ luxury εμφανίσεις.\nΟ Alessandro Dell' Acqua επέλεξε τις αποχρώσεις του σκούρου γκρι σε συνδυασμό με το κλασσικό μαύρο, θέλοντας να αναδείξει τις προτάσεις του για την αντρική χειμωνιάτικη μόδα , που θέλουν τα πουλόβερ, τα στενά παντελόνια, τις τεράστιες πλεκτές ζακέτες και τα παλτό λίγο πιο πάνω από το γόνατο να πρωταγωνιστούν και να εισάγουν στην εικόνα του σύγχρονου άντρα την αισθητική της λονδρέζικης Μόδας. Εκείνου του άντρα που Ένας άντρα που δεν μένει στάσιμος , αλλά περιπλανιέται , πειραματίζεται και μαθαίνει με μια πηγαία έμφυτη elegant αισθητική .\nO Alexander McQueen , που και εκείνος προτείνει μια περίπου ίδια εικόνα για τον σημερινό άντρα αλλά με πιο μοντέρνες και ιδιαίτερες επιρροές, όπως κάποια indie αγγίγματα στο γενικό σύνολο , παρουσίασε το γκρι σε σκούρες αλλά και σε πιο ανοιχτόχρωμες αποχρώσεις , δίνοντας μια αίσθηση φωτεινότητας στο όλο look.\nΟ John Varvatos , παρουσιάζοντας μια απίστευτη συλλογή για το Φθινόπωρο- Χειμώνα με κουστούμια σε στενές γραμμές που κολακεύουν ιδιαίτερα, παλτό σε καταπληκτικά κοψίματα, λεπτά πουλόβερ σε συνδυασμό με πουκάμισο και λεπτή γραβάτα, έδωσε το ιδιαίτερο προσωπικό του στίγμα στη νέα εικόνα του άντρα του φετινού χειμώνα , που είναι ανεξάρτητος και δυναμικός όσο ποτέ.\nΟ Varvatos , θα μπορούσαμε να πούμε, είναι φέτος ένας από τους κύριους οπαδούς των αυστηρών γκρι αποχρώσεων, αφού όλη του οι συλλογή ήταν αφιερωμένη σε αυτές.\nΗ νέα εικόνα, λοιπόν, του σημερινού, ανανεωμένου άντρα επιβάλλει το γκρι ως το απόλυτο χρώμα της all day long νέας elegant αισθητικής ! Εσείς δεν έχετε παρά να υποκύψετε στη γοητεία του….\n4+1 συμβουλές για αντρικό στυλ\nΤο ανδρικό στυλ done right!\nΟι κανόνες στο ανδρικό ντύσιμο αλλάζουν! Όσα ξέρατε μέχρι στιγμής ανατρέπονται… Έχετε υπόψιν σας ότι οι άνδρες δεν φοβούνται το χρώμα πιά!\nΌλοι σας φαντάζομαι έχετε μπλέ κοστούμια.. Ποιός είπε ότι η καμπαρντίνα πρέπει απαραίτητα να‘ναι μπέζ ή χακί? Τολμήστε με μια σε ναυτικό μπλέ!\nΥφάσματα για τον λαιμό(!)\nΚαμιά φορά μπορεί να φανείτε τυχεροί και να πετύχετε το μέγεθος του υφάσματος να είναι μεγαλύτερο από αυτό ενός φουλαριού και μικρότερο από ένα κασκόλ.. και έτσι πετυχαίνετε όλους τους συνδυασμούς στύλ! Απλά θέλει λίγο ψάξιμο!\nΤο μάκρος του μανικιού απο το πουκάμισο\nΕδώ δεν υπάρχουν πολλοί κανόνες! Απλά αν θέλετε να δείχνετε εμφανίσιμοι (και όχι σαν να φοράτε μικρότερο νούμερο!) να προσέξετε να φαίνονται 2 εκ. του πουκαμίσου σας από το σακάκι.\nΠολλές φορές το μαύρο δερμάτινο παρεξηγείται.. Ωστόσο με τον κατάλληλο συνδυασμό πχ. γκρί αποχρώσεων σε κασκόλ και πουλόβερ, σας κάνει τον τέλειο άνδρα!!\nΣυνδυασμός χρώματος με ένα «σοβαροφανές» κοστούμι\nΟι πιο δημιουργικοί τύποι ανδρών μπορούν να κάνουν ένα πολύ σοβαροφανές κοστούμι (πχ μαύρο, σκούρο γκρί ή με ρίγες) με τον συνδυασμό ενός φουλαριού ή ενός γιλέκου σε φλούο αποχρώσεις, (έντονο σιέλ, μώβ κ.α) να αλλάξει τελείως μορφή.Η επιλογή του χρώματος καθαρά προσωπική!\nΑξεσουάρ σε φλούο αποχρώσεις\nΈνας σοβαρός και σίγουρος για τον εαυτό του άντρας δεν πρέπει να φοβάται την εμφάνιση ενός χρώματος στο ντύσιμο του.\nΕξαρτάται φυσικά από το πόσο στενό είναι.. Μπορεί να είναι στενό και παρολαυτά να φοριέται άνετα ένα πουλόβερ απο μέσα. Ξεχάστε τι νούμερο φοράτε κανονικά και δείτε τι νούμερο σας πάει καλύτερα!\nΚαι το μυαλό σας πάει στο καλοκαίρι, που τότε οι περισσότεροι προτιμάτε τις ανοιχτές αποχρώσεις. Ξεχάστε αυτά που ξέρατε! Η μόδα αλλάζει και για τους πιο τολμηρούς επιδεικνύει τζήν σε λευκή απόχρωση και για τον χειμώνα!\nΗ Λονδρέζικη κομψότητα στο στυλ σου!\nΕίναι γνωστό ότι η Λονδρέζικη κομψότητα αλλά και γενικά η μόδα του Λονδίνου εγγυάται μια σίγουρη εικόνα για τον άντρα που θέλει να είναι καλοντυμένος, μοδάτος αλλά όχι τόσο προκλητικός και ιδιαίτερος. Αυτή την κομψότητα, τη μοντέρνα γραμμή αλλά και την ώριμη πρωτοτυπία στο style επέλεξαν να αναδείξουν πολλοί οίκοι για το Φθινόπωρο - Χειμώνα του '08 - '09 για την αντρική μόδα.\nΒέβαια, είναι λογικό να υπάρχει μια τόσο μεγάλη αγάπη για αυτό το style λόγω και της μεγάλης πια επιρροής της Λονδρέζικης μουσικής σκηνής και τον προτύπων της όπως ο Μarc Ronson που ακολουθούν πιστά αυτή την τάση. Μια τάση που γεννήθηκε στα sixties με μεγάλους οπαδούς της τους Beatles,πέρασε στα seventies επηρεασμένο από το dandy και boho look κατέληξε σήμερα ανανεωμένο και έτοιμο να δημιουργήσει την τέλεια εικόνα για τον άντρα του τώρα.\nΟ οίκος Costume National υιοθέτησε αυτό το look και παρουσίασε κλασσικές καμπαρτίνες, στενά παντελόνια, πλεκτά γιλέκα, κουστούμια με λεπτές γραβάτες και jackets με λάστιχο σε μια χρωματική ομοιομορφία του γκρι με κάποιες πινελιές κλασσικού καρό και γλυκού μπεζ.\nΟ οίκος Fendi σε μια αποθέωση του φετινού αντρικού style και των καθαρών γραμμών ανέδειξε κουστούμια, παλτό και πουλόβερ σε σχετικά στενές γραμμές και έκανε την διαφορά με την παρουσίαση της ανδρικής κάπας και της καταπληκτικής δερμάτινης ταμπά καμπαρτίνας.\nΗ DKNY ακολουθώντας το ίδιο ύφος έδωσε μια φωτεινότητα στα σύνολα της με κάποιες κόκκινες πινελιές και συνδυάζοντας τα με κασκόλ.\nΟ Marc Jacobs για την σειρά Marc By Marc Jacobs ενέπλεξε το καθαρό λονδρέζικο look με το πιο street look της Αγγλίας δίνοντας μια πιο νεανική νότα στα σύνολα του. Παρουσίασε μεταξύ άλλων ριγέ ζακέτες και καρό στενά παντελόνια και όλα αυτά σε αποχρώσεις του γκρί του μπλε και του μαύρου.\nΤέλος ο οίκος Marni πρότεινε τις πολύ λιτές γραμμές και τα πουλόβερ σε συνδιασμό με τα στενά κλασσικά παντελόνια που θα μπορούσαμε τελικά να πούμε ότι είναι ο κεντρικός πυρήνας αυτής της τάσης.\nΑν λοιπόν επιθυμείτε ένα style που να μπορεί να σας συντροφεύει όλες τις ώρες της ημέρας και να σας κάνει να ξεχωρίζετε χωρίς πολλές exteme επιλογές, τότε δεν έχετε παρά να γίνεται και εσείς γρήγορα οπαδοί της Λονδρέζικης μόδας.\nFUR from east\nΦέτος οι επιρροές στην ανδρική μόδα είναι πολλές, ιδιαίτερες και αρκετά προχωρημένες .Μια από αυτές είναι και η γούνα. Χρόνια τώρα, η γούνα δεν είναι ένα γυναικείο προνόμιο. Η φετινή όμως σεζόν για το Φθινόπωρο-Χειμώνα 08-09 έρχεται να ανάγει την γούνα σε ένα από τα λεγόμενα must της χρονιάς .Με έμπνευση την κουλτούρα της Ρωσίας και το κλασσικό ντύσιμο των Ρώσων στις ταινίες του Hollywood Σχεδιαστές και Οίκοι έδωσαν έναν άλλο αέρα για το χειμώνα που έρχεται .Οι εικόνα του σκληρού άντρα που του αρέσει το ακριβό ντύσιμο και η vodka είναι η εικόνα που προτείνεται φέτος για τον άντρα που πατάει γερά στα πόδια του. Όλη η τάση μοιάζει να έχει επηρεαστεί από τον Κirill τον χαρακτήρα από την ταινία Εaster Promises.\nΟι Victor & Rolf δημιούργησαν παλτό με γιακά από γούνα καθαρά επηρεασμένα από την συγκεκριμένη τάση. Ενώ ο οίκος Costume National έδειξε την συγκεκριμένη επιρροή του με τα κόκκινα pony skin παπούτσια.\nΟ John Galliano από την άλλη παρουσίασε μια εξ ολοκλήρου συλλογή με στοιχεία από την κουλτούρα την Ρωσίας .Βαριά ρούχα, ζακέτες με γούνα, παντελόνια σε φαρδιές γραμμές, αρκετά layers που θυμίζουν τις αρκετά χαμηλές θερμοκρασίες που γενικά επικρατούν σε εκείνη την χώρα. Χρώματα σε γκρι αποχρώσεις και αποχρώσεις του πάγου σε συνδιασμό με το κλασσικό μαύρο. Ο οίκος Gucci συνδύασε την γούνα με ένα πιο bohemian look δημιουργώντας παλτό από αστρακάν ενώ ο οίκος Z.Zegna εξέπληξε με την ιδιαίτερη ship skin fur αλλά και τα jacket με την επενδεδιμένη γούνα.\nΑυτή η ιδιαίτερη τάση για τον χειμώνα που έχει μια αγάπη για τα ακριβά υφάσματα και ρούχα δεν θα μπορούσε να μην τελειοποιήσει το style της ''απαιτώντας'' μαντίλια και κασκόλ και το κλασσικό aviator γυαλί. Γιατί λοιπόν να μην αναδείξετε τον δυνατό άντρα που κρύβεται μέσα σας με την δύναμη της γούνας;\nH καμπαρντίνα είναι ένα από τα διαχρονικότερα κομμάτια της αντρικής ντουλάπας. Εμφανίστηκε τις δεκαετίες του ’30 με ’40 και υιοθετήθηκε από πολλούς άντρες και ειδικά τους αστέρες του Hollywood .Μεγάλη στιγμή του συγκεκριμένου ρούχου στην ανδρική μόδα ήταν η εμφάνιση του στην ταινία Casablanca. O Humphrey Bogart φορώντας μια κλασσική καπαρντίνα σε μπεζ απόχρωση και σε φαρδιά γραμμή , δένοντας την σφιχτά με την υφασμάτινη ζώνη της , δημιούργησε μια από τις πιο σημαντικές σελίδες της ανδρικής μόδας και ειδικότερα της καμπαρντίνας.\nΑπό τότε , ένα κλασσικό κομμάτι γεννήθηκε και έγινε αγαπητό και από τα δυο φύλα. Από τους πρωτοπόρους στη δημιουργία καπαρντίνας ήταν ο οίκος Burberry που μέχρι και σήμερα είναι αυτός που εμπιστεύονται οι περισσότεροι. Η φετινή μόδα για τον Χειμώνα του 2009 , που έχει ως σκοπό της την ανάδειξη του δυναμικού αλλά και στυλάτου άντρα, δεν θα μπορούσε να παραλείψει την καμπαρντίνα από τις συλλογές πολλών Οίκων.\nΟ Giorgio Armani , με μια συλλογή που ακροβατεί ανάμεσα στην αγγλική κομψότητα και τον αέρα της δεκαετίας του ’40 , παρουσίασε καμπαρντίνες σε μαλακά υφάσματα που έχουν όμως μια αίσθηση καπιτονέ.\nΤον ίδιο δρόμο ακολούθησε και ο οίκος Costume National με καμπαρντίνες σε γήινες αποχρώσεις.\nΟ οίκος Calvin Klein , ακoλουθώντας μια πιο μινιμαλιστική και σοβαρή γραμμή στη συλλογή του, δημιούργησε κλασσικές καμπαρντίνες σε σκούρα χρώματα.\nΤέλος, ο οίκος Fendi εντυπωσίασε με τη δερμάτινη καπαρντίνα σε ταμπά χρώμα.\nΠώς να διαλέξετε το τέλειο μπλέιζερ\nΚόψιμο, ραφές και χρώματα. Το ΜΕΝ 24 δίνει τις κατάλληλες στιλιστικές συμβουλές για να αποκτήσετε το ιδανικό για εσάς μπλέιζερ.\nΔεν είναι ανάγκη να ξοδέψετε μια περιουσία για να αποκτήσετε το πιο ακριβό κομμάτι της βιτρίνας. Μπορεί να έχει την ιδανική υφή και ποιότητα, αλλά αυτό δε σημαίνει ότι θα είναι το ιδανικό για εσάς.\nΓια να βρείτε το ενδυματολογικό «ταίρι» σας, δε χρειάζονται ούτε πολλά λεφτά ούτε χρειάζεται να διανύσετε χιλιόμετρα. Λίγος χρόνος και οι απαραίτητες συμβουλές αρκούν.\nΠαίρνοντας τις διαστάσεις\nΠριν βγείτε για ψώνια πρέπει να γνωρίζετε τη διάμετρο του θώρακα σας καθώς και το μάκρος του μανικιού που σας κάνει. Ο πιο απλός τρόπος για να το κάνετε, είναι να πάρετε μια μεζούρα και να μετρήσετε την απόσταση από τον ώμο μέχρι τον καρπό. Όσο για τον θώρακα, τυλίξτε τη μεζούρα γύρω από το πιο «φουσκωμένο» σημείο του στήθους σας, σχεδόν κάτω από τους ώμους σας. Το πρώτο βήμα έχει γίνει: δεν θα ψάχνετε και δεν θα δοκιμάζετε σακάκια που δεν είναι στο νούμερο σας.\nΠου πρέπει να τελειώνει το μανίκι\nΤο μανίκι δεν πρέπει ποτέ να αγγίζει την βάση της παλάμης, αλλά να σταματάει λίγα χιλιοστά πριν αγγίξει το χέρι σας, ώστε να φαίνεται ελάχιστα η μανσέτα του πουκαμίσου. Μην το μπερδεύετε με τα παλτό, το μπλέιζερ δεν προορίζεται για να σας προστατεύει από το κρύο.\nOι ιδανικές ραφές\nΗ πίσω ραφή του μπλέιζερ ή αλλιώς η σχισμή του σακακιού είναι για να δίνει μια άνεση στην κίνηση και όταν καθόμαστε. Οι επιλογές σας είναι τρεις: εκείνα χωρίς καθόλου ραφές και εκείνα με τις μονές ή διπλές ραφές. Τα σχέδια χωρίς ραφές μπορεί να είναι πιο μοντέρνα, αλλά τσαλακώνονται πιο εύκολα τα κοστούμια, όπως και αυτά με τις δύο ραφές. Η καλύτερη επιλογή είναι τα μπλέιζερ με μια σχισμή, επειδή στρώνουν καλύτερα επάνω στο σώμα.\n- Μην αγοράζετε το μπλέιζερ σε μεγαλύτερο νούμερο από το κανονικό σας. Πρέπει να αγκαλιάζει το σώμα κι όχι να χρησιμεύει σαν μπουφάν.\n- Έχετε υπ’ όψιν ότι φέτος είναι της μόδας τα δίκουμπα σακάκια. Καλό θα ήταν να αφήνετε ξεκούμπωτο το κάτω κουμπί για να κρατάει τη φόρμα του.\n- Γενικά, προτιμάτε τα πουκάμισα που δεν φαίνονται τα κουμπιά τους όταν τα συνδυάζετε με ένα μπλέιζερ γιατί δείχνει πιο κομψό.\n- Τα χρώματα του μπλέιζερ είναι αυστηρά τέσσερα: μαύρο, μπλε, καφέ και μπεζ. Μην πειραματίζεστε.\nΤα 7 ρούχα-κλειδιά για το look του γραφείου\nΤο ΜΕΝ 24 σας βγάζει από άσκοπα διλλήματα, παρουσιάζοντας τα επτά κομμάτια που πρέπει να έχετε στην ντουλάπα σας, για να έχετε πάντα μια απάντηση στην κλασική ερώτηση "Τι θα βάλω σήμερα στη δουλειά".\nΤο ντύσιμο της δουλειάς σε πολλές περιπτώσεις πρέπει να είναι σοβαρό και προσεγμένο και πολλοί από εσάς δεν θα επιλέγατε ποτέ ένα παρόμοιο look για την προσωπική σας ζωή.\nΓια να μην δίνετε άσκοπα λεφτά και για να έχετε τα κομμάτια που χρειάζεστε για την καθημερινότητα σας στο γραφείο,χωρίς αυτό να σημαίνει ότι το ντύσιμο μας θα είναι βαρετό, συμβουλευτείτε τον παρακάτω οδηγό με τα επτά απαραίτητα ρούχα "της δουλειάς":\n1. Το Κοστούμι Three-Piece\nΤο κοστούμι που αποτελείται από το παντελόνι, το σακάκι και το γιλέκο επανέρχεται δυναμικά στη μόδα, καθώς όλοι σχεδόν οι μεγάλοι οίκοι το έχουν συμπεριλάβει στις συλλογές τους. Εκτός αυτού, η αγορά του έχει ιδιαίτερη αξία καθώς είναι ένα "κλασικό" κομμάτι που θα πρέπει να έχετε στη ντουλάπα σας.\nΤο καλό με το κοστούμι three-piece είναι ότι μπορείτε να το φορέσετε ξεχωριστά: το παντελόνι συνδυασμένο με ένα μπλέιζερ, το σακάκι συνδυασμένο με άλλο παντελόνι και το γιλέκο μπορεί να ολοκληρώσει μια άλλη σας εμφάνιση που να μην περιλαμβάνει τα δύο παραπάνω κομμάτια.\n2. Οι Λεπτές Γραβάτες\nΈκαναν την εμφάνιση τους πριν λίγα χρόνια και φέτος θεωρούνται must. Για εκείνους που θέλουν να δώσουν περισσότερο στυλ και προσωπικότητα στην καθημερινή τους εμφάνιση στη δουλειά, είναι το μικρό στοιχείο που θα κάνει τη διαφορά.\nΜπορεί να μην είναι αυτο που λέμε "διαχρονικές" αλλά ωστόσο ταιριάζουν με όλα σχεδόν τα κοστούμια και μεταλλάσουν το look χωρίς να δοκιμάσετε πιο δραστικές λύσεις, όπως να δώσετε μια περιουσία για ένα κοστούμι που ίσως να μην φορέσετε τα επόμενα χρόνια.\n3. Το Πουκάμισο\nΠροτιμήστε τα πουκάμισα με την λεπτή κάθετη ρίγα, καθώς το ριγέ δεν φαίνεται να φεύγει ποτέ από το προσκήνιο της μόδας, το κλασικό off white ενώ φέτος μπορείτε να δοκιμάσετε και τα καρό.\nΚαλό θα ήταν να μην επιλέξετε ένα καρό πουκάμισο με έντονα χρώματα κι έντονο το μοτίβο, αλλά κάποιο σε σκούρες αποχρώσεις και διακριτικές γραμμές.\n4. Το Γιλέκο\nΕίτε το αγοράσετε μαζί με το κοστούμι είτε θελήσετε να πάρετε ένα ξεχωριστό βαμβακερό ή μάλλινο, το σίγουρο είναι ότι θα φορεθεί πολύ φέτος.\nΜπορεί να μετατρέψει ένα απλό και μονότονο σύνολο σε κάτι πιο ενδιαφέρον και εσείς μπορείτε να το συνδυάσετε με πολλά ρούχα που ήδη έχετε στη γκαρνταρόμπα σας. Καλύτερη επιλογή είναι το καφέ, μαύρο ή σκούρο γκρι.\n5. Οι Ζώνες\nΜην διαλέγετε ζώνες που να μην είναι σε κλασική γραμμή σε ότι αφορά τις εμφανίσεις σας στο γραφείο, γιατί το πιθανότερο είναι να σας δυσκολέψου στον συνδυασμό.\nΝα προτιμάτε τις απλές μαύρες ή καφέ δερμάτινες για να μην σπαζοκεφαλιάζεστε τα πρωινά για να ταιριάξετε τα ρούχα σας με τα αξεσουάρ.\n6. Τα Παπούτσια\nΚαλό θα ήταν να έχετε οπωσδήποτε στη συλλογή σας ένα καφέ σκούρο και ένα μαύρο ζευγάρι loafers ή δετά επίσημα δερμάτινα παπούτσια.\nΈτσι μπορείτε να σετάρετε εύκολα τα ρούχα σας χωρίς να αγοράσετε δέκα ζευγάρια που πιθανότατα δεν θα τα φορέσετε στις προσωπικές σας εξόδους.\n7. Το Δερμάτινο Τζάκετ\nΜην το φοβάστε επειδή ίσως σας παραπέμπει σε...μοτοσυκλετιστή. Ένα κλασικό, καφέ κατά προτίμηση, δερμάτινο τζάκετ μπορεί να συνδυαστεί με ένα λεπτό πουλόβερ και υφασμάτινο παντελόνι και να δείχνει ιδαίτερα σοφιστικέ και μοντέρνο.\nΔιαλέξτε κάποιο που να μην έχει πολλά φερμουάρ και πολλές τσέπες, γιατί το απλό είναι πάντα πιο εύκολο στο ταίριασμα με το σύνολο.\nΠως να δέσετε το κασκόλ\nΟ ειδικός στιλιστικός οδηγός του ΜΕΝ 24 σας λύνει τα χέρια, με τους τρεις δημοφιλέστερους τρόπους για να δέσετε γύρω από το λαιμό σας το κασκόλ.\nΤο κασκόλ ή το αντρικό φουλάρι –που είναι ένα από τα must της φετινής μόδας- δίνει άλλο στυλ στην χειμερινή σας γκαρνταρόμπα και σας προστατεύει από το κρύο.\nΟ οδηγός του ΜΕΝ 24 σας βοηθάει να επιλέξετε τον ιδανικό κόμπο για το κάθε look και σας καθοδηγεί στο πώς να τον πετύχετε:\nΟ Παριζιάνικος κόμπος\nΟ πιο κομψός τρόπος να δέσετε το κασκόλ ή το αντρικό φουλάρι είναι ο… Παριζιάνικος! Για να το κάνετε πρέπει να πάρετε το κασκόλ και να το διπλώσετε στη μέση, δημιουργώντας μια θηλιά.\nΓυρίστε το γύρω από το λαιμό και περάστε τις άκρες μέσα από τη θηλιά και στη συνέχεια σφίξτε τον κόμπο.\nΑυτό το στυλ είναι ιδανικό με ένα δερμάτινο τζάκετ και μπορείτε είτε να το περάσετε μέσα από το σακάκι ή να το αφήσετε απ’έξω.\nΟ casual κόμπος\nΕίναι ο πιο casual κόμπος για κάποιον που επιθυμεί κάτι γρήγορο που μπορεί να δώσει ένα στοιχείο στυλ στο look του.\nΦυσικά, όπως διαπιστώνετε είναι και ιδιαίτερα απλός, αφού το μόνο που έχετε να κάνετε είναι να δέσετε το κασκόλ με τέτοιο τρόπο ώστε η πιο κοντή πλευρά του να είναι πάνω από τον κόμπο.\nΤαιριάζει πολύ με μπλέιζερ και στενά σακάκια, ενώ ενδείκνυται για το γραφείο και τα επαγγελματικά σας ραντεβού.\nΟ χαλαρός κόμπος\nΟ συγκεκριμένος τρόπος δεσίματος αφορά περισσότερο τη μόδα ως fashion statement παρά την προστασία του λαιμού σας από τις κρύες μέρες του χειμώνα.\nΠροτιμήστε πιο ελαφριά και λεπτά υφάσματα και απλά γυρίστε το μία φορά γύρω από το λαιμό σας, ώστε να πέφτει χαλαρό και να μην σας σφίγγει.\nΣυνδυάζεται ιδανικά με ένα παλτό (μακρύ ή ημίπαλτο) και μια καμπαρντίνα.\nΦυσικά, αν θέλετε, μπορείτε να περάσετε το κασκόλ στο λαιμό σας και αφήσετε τις δύο πλευρές του να πέφτουν χωρίς να κάνετε κανέναν κόμπο.\nΕπίσης, μια παραλλαγή του χαλαρού κόμπου είναι να τον κάνετε... στενό, διπλώνοντας δύο φορές το κασκόλ γύρω από το λαιμό, αφήνοντας τις άκρες να πέφτουν στα πλάγια. Ευτυχώς το κασκόλ και το φουλάρι είναι ιδιαίτερα ευκολοφόρετα και είστε ελέυθεροι να... δημιουργήσετε το δικό σας στυλ και να εμπνευστείτε τους προσωπικούς σας κόμπους!\nΤα 3 πράγματα που πρέπει να προσέξετε πριν πάρετε παλτό\nTo MEN 24 σας προσφέρει τρεις σημαντικές συμβουλές πριν την εξόρμησή σας στα μαγαζιά για να αποκτήσετε ένα καινούριο παλτό.\nΟ καιρός χειμώνιασε κι αν δεν έχετε ήδη αγοράσει το καινούργιο σας παλτό ήρθε η ώρα για να το κάνετε.\nΠριν όμως την εξόρμησή σας στα μαγαζιά, συμβουλευτείτε τον οδηγό του ΜΕΝ 24, για να μην σπαταλήσετε άδικα τα χρήματά σας σε κάτι που δεν θα σας βολέψει και πιθανότατα πετάξετε στα σκουπίδια του χρόνου.\nΠρώτα απ' όλα να έχετε στο μυαλό σας ότι όταν αγοράζουμε παλτό, δεν εννοούμε ούτε τζάκετ (που φτάνει μέχρι κάτω από τη μέση) αλλά ούτε και καμπαρντίνα.\nΤο ρούχο που μας κρατάει ζεστούς τις κρύες μέρες και νύχτες του χειμώνα, πρέπει να είναι ένα κλασικό παλτό που να τελειώνει κάπου μεταξύ των γοφών και του γονάτου μας.\nΤο πρώτο που πρέπει να προσέξετε όταν διαλέγετε παλτό είναι το ύφασμά του. Τα ιδιαίτερα συνθετικά υφάσματα δεν είναι καλής ποιότητας και δεν θα κρατήσουν για πολλά χρόνια -εκτός του ότι θα κολλάνε πάνω τους χνούδια και τρίχες.\nΤο καλύτερο ύφασμα που σας κρατάει ζεστούς είναι το μαλλί και το κασμίρι. Το τελευταίο ειδικά είναι ακόμα πιο ζεστό, αλλά είναι πιο ακριβό και "χαλάει" πιο εύκολα από το μαλλί, ειδικά αν το φοράτε στα χιόνια. Το ολόμαλλο από την άλλη είναι μια κλασική επιλογή (επίσης ακριβή, αλλά αξίζει).\nΕπίσης, δώστε έμφαση στην εσωτερική επένδυση, μην πάρετε κάποιο που να μην σας αρέσει η υφή του. Μπορεί το εξωτερικό ύφασμα να κάνει όλη τη δουλειά ενάντια στο κρύο, αλλά αν δεν σας αρέσει η υφή του εσωτερικού τότε υπάρχει πρόβλημα.\nΕξίσου σημαντική είναι η φόρμα και το μέγεθος ενός παλτού. Για να διαλέξετε το σωστό μέγεθος, απλά πάρτε ένα νούμερο μεγαλύτερο από αυτό που φοράτε σε σακάκια και μπλέιζερ.\nΜην ξεχνάτε ότι λογικά μέσα από το παλτό αυτό θα φοράτε πολλές φορές πουλόβερ και ενίοτε θα είναι το πανωφόρι σας σε μια έξοδο με κουστούμι. Πρέπει να έχετε άνεση μέσα στο παλτό, ειδικότερα στην περιοχή των ώμων και του στήθους.\nΠροσέξτε όμως: τα νούμερα δεν είναι σε όλους τους τύπους και σε όλες τις μάρκες παλτό τα ίδια, οπότε να τα προβάρετε πριν πάτε στο ταμείο.\nΜην κάνετε υπερβολές στα χρώματα. Διαλέξτε ένα μαύρο ή ένα σκούρο γκρι αν δεν έχετε κρεμασμένο ένα σκούρο στην ντουλάπα σας.\nΕξίσου καλή επιλογή είναι το ναυτικό μπλε, εφ' όσον το μπλε χρώμα δεν πρόκειται να φύγει από τη μόδα σύντομα.\nΕναλλακτικά, επιλέξτε ένα καφέ παλτό, αν έχετε ήδη στη γκαρνταρόμπα σας ένα μαύρο ή ένα γκρι.\nTrends: COLORFUL WINTER\nΟ χειμώνας είναι λάθος να χαρακτηρίζεται πια ως ο μήνας των σκούρων χρωμάτων . Αυτό το λάθος βέβαια κάνουν και πολλοί άνδρες για το ντύσιμό τους γενικά . Η μόδα έχει προχωρήσει και πια ζητάει μια ανανέωση, μια νότα ζωντάνιας για τις μουντές μέρες του χειμώνα και επίσης μια νέα, μοντέρνα πνοή στην ανδρική γκαρνταρόμπα .\nΦέτος λοιπόν η μόδα επιτάσσει και απαιτεί χρώμα στις εμφανίσεις . Είναι μια ιδιαίτερη πρόταση για ιδιαίτερους άνδρες που ζητούν το κάτι παραπάνω στην εμφάνιση τους . Μικρές πινελιές από φωτεινά χρώματα θα περάσουν το σύνολο σε ένα άλλο επίπεδο και θα είστε απίστευτα in fashion . Μην αγχώνεστε όμως, ακόμα και οι πιο συντηρητικοί μπορούν με μικρά χρωματιστά tips να πετύχουν και να ακολουθήσουν αυτή την τάση, όπως με κασκόλ ,ζώνες ,γραβάτες ή ένα εκκεντρικού χρώματος παπούτσι . Μεγάλοι οίκοι μόδας ενέταξαν στα shows τους κομμάτια από μια ιδιαίτερη χρωματική παλέτα προσδίδοντας έναν νέο αέρα style για τον άνδρα του χειμώνα 08 - 09 .\nΟ RALPH LAUREN στην χειμερινή του κολεξιόν παρουσίασε κλασσικής γραμμής ρούχα αλλά με τέλειες χρωματικές πινελιές που δίνουν μια απίστευτη φρεσκάδα στο όλο look .Βέβαια είδαμε και εντυπωσιακά σύνολα με πιο ιδιαίτερους συνδυασμούς χρωμάτων που αναφέρονται στους πιο ριψοκίνδυνους της μόδας .\nΕπίσης η σειρά ρούχων Y-3, γνωστή για τις casual γραμμές της, έδωσε λίγο χρώμα στο show της με το μπλε ανοιχτό και το κόκκινο να παίζουν τους βασικούς ρόλους και να αποδεικνύουν ότι το χρώμα μπορεί να φορεθεί όλες τις ώρες.\nΤο business dress code\nΤο ΜΕΝ 24 παρουσιάζει τον πλήρη στυλιστικό του οδηγό για το look του γραφείο, με τις χρήσιμες συμβουλές του Κ.Κ.Μοίρη.\nΣε όποιαν κατάσταση και να ναι το τριχωτό της κεφαλής σου, ακόμη κι αν είναι πιο έρημο κι από την Βόρεια Γροιλανδία (το γράφω για να κάνω εντύπωση, και η Νότια τα ίδια χάλια έχει) ,καπέλο δεν μπαίνει εκτός κι αν δουλεύεις για το Λάκη Γαβαλά ή είσαι γραμματέας του Βασίλη Βασιλικού.\nΟφείλεις να είσαι πάντα καλοχτενισμένος με την προϋπόθεση πως υπάρχει γρασίδι στον κήπο αλλιώς επιμελώς ξυρισμένος, όχι στυλ Τζόρτζεβιτς (θαμπώνεται ο συνομιλητής σου και το meeting θα αποβεί τραγωδία) αλλά ένα σεμνό και casual Mπέκαμ-style.\nBάψιμο ποτέ. Εκτός κι αν σε προσέλαβε η BIBEXΡΩΜ για ζωντανό δειγματολόγιο, οπότε φρόντισε να μη διασταυρωθείς με τον μπαμπά σου που γι άλλα σε σπούδασε και με άλλα θα του ‘ρθει ντουβρουντζάς.\nΟι επιλογές είναι πολλές αρκεί να περιορίζονται στα άσπρο, γαλάζιο. Μονόχρωμο. Άντε και καμιά ρίγα για να μη κατηγορηθείς για μινιμαλιστής. Ρίγα, όχι ράγες τραίνου, πουκάμισο φοράς κι όχι τη φανέλα του Del Piero (δεν ξέρω τι μ’ έπιασε και γράφω α-λα Sport 24 σήμερα).\nΣτις πολύ χαλαρές περιπτώσεις (είναι έκπτωση ηθών αλλά όχι απ τις πολύ θανατηφόρες) ο γιακάς μπορεί να έχει και κουμπιά – αυτό που είθισται να αποκαλούν Oxford Style Button Down Collar Shirt , ε ρε τι μαθαίνετε από δω μέσα- αλλά 9 στις 10 φορές το σκληρό κολάρο σώζει ζωές και δουλειές.\nΣκληροί τύποι υπάρχουν πολλοί, straight, spread, tab, club , o Jason Statham , o Vinnie Jones , εσείς διαλέχτε όποιον σας πάει ακόμη κι αν είστε κατηγορίας Roberto Benigni.\nΠροσοχή στο νούμερο, πρέπον είναι μεταξύ γιακά και του λαιμού σας να υπάρχει χώρος για μια τρίχα, έστω ελέφαντα.Όχι πιο πολύ, αλλιώς ή θα χοντρύνεις το λαιμό σου ή θα αλλάξεις νούμερο.\nΚαβλέ αξεσουάρ αλλά θέλει τον τρόπο του. Δεν ενδείκνυται για καθημερινή χρήση αν δεν έχεις τουλάχιστον έξη ζευγάρια ώστε να πουλάς την ανάλογη μούρη, σε συνδυασμό με τη γραβάτα (βλ.λεξη).Τρία ζευγάρια Paul Smith – από εξήντα ευρώ το ντουέτο- κι άλλα τρία πιο αυστηρά , την σώζουν την παρτίδα.\nΜη ξεχαστείς και φορέσεις παράταιρο ζεύγος, είπαμε τόλμη και φαντασία αλλά ούτε ο John Galliano τα κάνει αυτά. Άσε που αυτός δεν δουλεύει για την “Kαταψύκτες H Βολική Αρκούδα ΕΠΕ”.\nΕδώ είμαστε. Όλα τέλεια να τα χεις κάνει ως τότε, η λάθος γραβάτα μπορεί να αποδειχθεί θηλιά στο επαγγελματικό σου ικρίωμα.Άσε που μια καλή μεταξωτή δεν κόβεται με τίποτε, συνεπώς θα πεθάνεις εντελώς πριν σε σώσει κανείς στυλίστας της προκοπής.Αν και- εδώ που τα λέμε- η μέγιστη ξεφτίλα είναι να αφήνεις άλλους να διαλέγουν γραβάτες για σένα, ειδικά την “άλλην”.\nΛοιπόν , το θέμα είναι απλό : δεν φοράμε αυτές που μοιάζουν με κομποσκοίνια (κι άσε τους fashionίστας να σκίζουν τα σουτιέν τους), αυτές που μοιάζουν με φωτεινό σηματοδότη , αυτές που φοράνε οι αδερφοί Γιαννακόπουλοι κι αυτή που φοράει ο Αλέξανδρος Λυκουρέζος.Όλες τις άλλες τις φοράμε.\nΣυνδυάστε χρώματα με τα μανικετόκουμπα και- αν το σηκώνει το εργασιακό σας περιβάλλον και ειδικά η θέση σας στην Εταιρία- με μια μονόχρωμη (αυτό δα έλειπε) pochette, με την οποία ποτέ μα ποτέ μα ποτέ δεν φυσάμε μύτη ακόμη κι αν έχει μπει μέσα της ολόκληρος ο ζωολογικός κήπος του Λονδίνου. Περιμένουμε να μείνουμε μόνοι και μετά βγάζουμε ένα ένα τα ζώα με την παραδοσιακή δακτυλοσκόπηση.\nΦυσικά ετοιματζίδικο, εδώ γράφουμε για στελέχη και όχι για αφεντικά.Αυτά μπορούν να ραφτούν όπου τραβάει η ψυχή τους , και στον Παναμά και στο Χονγκ-Κονγκ και στη Saville και στη Montenapoleone.Εσύ – το προσωποποιώ ωμά για να γίνω απόλυτα κατανοητός- μπορείς να αγοράσεις μόνο τα κουμπιά απ το made to measure γιλέκο, οπότε περιορίσου στις κλασσικές επιλογές που μια βιτρίνα εκπτώσεων απλόχερα προσφέρει.\nTips : μπλε , γκρι , λίγο πιο μπλε, λίγο λιγότερο γκρι, άντε καμιά ρίγα στην ύφανση (που δεν διακρίνεται με γυμνό οφθαλμό από πέντε μέτρα, αυτό είναι κλασσικό SOS) και τελειώσαμε.Tα μαύρα δεν είναι για το γραφείο, τα καφέ δεν είναι για όλους, άλλα χρώματα δεν υπάρχουν, πάει και τέλειωσε, πάρτο απόφαση.\nΟ συνδυασμός σακάκι-παντελόνι δεν είναι της παρούσης, μια μικρή παραχώρηση μόνο για το σωσίβιο μπλέ μπλέιζερ-γκρι παντελόνι και μη τολμήσει κανείς να βάλει χέρι στο μπλε και στο γκρι ή να αλλάξει τη σειρά, θα γελάσει και το παρδαλό κατσίκι πού όσο εκκεντρικό ζωντανό κι αν είναι, τέτοια όσια και ιερά τα σέβεται.\nΕπίσης : οτιδήποτε με λιγότερο από δυο κουμπιά ή με περισσότερα από τρία, απλά ανήκει στη σφαίρα της επιστημονικής φαντασίας. Ακόμη και στο Star Trek πιο καλοντυμένοι ήταν.\nΆλλες λεπτομέρειες δεν χρειάζονται. Συνήθως ο,τι πληρώσεις αυτό παίρνεις.Αντίθετα με ότι ισχύει για την γραβάτα, όταν αγοράζεις κοστούμι πάρτην μαζί σου.Και να μη μιλήσει, θα διαβάσεις τα ξινισμένα μούτρα της (ναι, ώρα ν’ αρχίσεις εκείνη τη ρουφιάνα τη δίαιτα).\nMπλέ, μαύρο.Τελεία και παύλα.Ούτε σχέδια, ούτε εφέ στην ύφανση, ψηλές όσο πρέπει (εντάξει, δεν χρειάζεται να φτάνουν στο γόνατο) , λεπτές όσο να μην βγαίνουν βόλτα οι τρίχες.Και πάντα άφθαρτες. Όσοι πέρασαν από ζόρικα αεροδρόμια και τους έλουσε κρύος ιδρώτας όταν – surprise- τους λένε “shoes please” , καταλαβαίνουν. Έπαθαν και έμαθαν.\nΜε κορδόνια ή χωρίς, μαύρα ή καφέ ,αλλά πάντα γυαλισμένα σαν Φεράρι που μόλις βγήκε απ’ το Maranello, η – εντελώς πατρική- συμβουλή είναι μία μόνο : μη φορέσετε ποτέ μα ποτέ μα ποτέ παπούτσι που θα μπορούσε να χρησιμοποιήσει η Sharon Stone στο Βασικό Ένστικτο.\nΕκτός κι αν εργοδότης σας είναι ο Στηβ Κακέτσης ή ο Γιάννης Παπαθεοχάρης, αφήστε τα παπούτσια-δρεπάνια για τους αληθινά γενναίους, αυτούς που κυκλοφορούν κι οπλοφορούν γιατί ποτέ να το αποκτήσουν – το καλό το γούστο- δεν μπορούν.\nΡεβεγιόν: Τips για εντυπωσιακές εμφανίσεις\nΑκόμα κι αν φέτος αποφασίσαμε να κάνουμε κάτι οικογενειακό. Ακόμα κι αν ο καινούργιος χρόνος μας βρει στο σπίτι, με λίγους και καλούς φίλους. Ακόμα κι αν η διάθεσή μας, για τους δικούς του λόγους ο καθένας, δεν είναι η καλύτερη. Αυτό δεν σημαίνει ότι θα αφήσουμε το casual της καθημερινότητας να μας παρασύρει και ο καινούργιος χρόνος να μας βρει με τζιν και… παντόφλες!\nΌπως και να το κάνουμε, τα Ρεβεγιόν των Χριστουγέννων και της Πρωτοχρονιάς αποτελούν τις πιο λαμπερές βραδιές του χρόνου. Σε αυτό συντελεί τόσο το εορταστικό κλίμα που επικρατεί στους δρόμους, στα μαγαζιά, ακόμα και στο σπίτι μας, όσο και αυτό το ανακουφιστικό αίσθημα της ολοκλήρωσης, της δύσκολης χρονιάς που πέρασε προϋποθέτοντας πως μία καινούργια, πιο ελπιδοφόρα χρονιά ξεκινά. Και όλα αυτά μαζί μας δημιουργούν την ενστικτώδη ανάγκη να περάσουμε καλά! Άλλωστε, όλοι μας λίγο πολύ θέλουμε να ξεχωρίζουμε εκείνο το βράδυ.\nΣτα ρεβεγιόν ένας κύριος πρέπει να ντυθεί όσο καλύτερα γίνεται. Ένα κοστούμι με γραβάτα είναι πάντα απαραίτητο, ενώ δε μπορεί παρά να συνοδεύεται από ένα ζευγάρι ακριβά σκαρπίνια. Ο μόδιστρος κύριος Γιαννέτος, μάλιστα, συνιστά να μην παρασυρθούμε από την συνηθισμένη λύση του τζιν-πουκάμισο-σακάκι, αφενός γιατί πρόκειται για μία εντελώς ξεπερασμένη τάση, αφετέρου γιατί οφείλουμε να υποδεχθούμε τις λαμπερές αυτές βραδιές με τις καλύτερες προϋποθέσεις. Προτείνει, μάλιστα, να μην διστάσουμε μπροστά σε ένα πολύ αμπιγιέ κοστούμι ή ακόμα και σε φράκο, αν ο χώρος της εκδήλωσης το επιτρέπει, για να νιώσουμε έτσι πραγματικά ξεχωριστοί και να ενσωματωθούμε με τον καλύτερο τρόπο στο γιορτινό πνεύμα των ημερών.\nΤέτοια κοστούμια θα βρείτε φυσικά στα καταστήματα Giannetos, που υπάρχουν σε όλη την Αθήνα. Καθώς και στην μπουτίκ του Salvatore Ferragamo (Σταδίου 4, τηλ. 210 33 56 437) αλλά και σ’αυτήν του Giorgio Armani (Κουμπάρη 8, Κολωνάκι, τηλ. 210 3613603). Και στις δύο περιπτώσεις υπολογίστε ότι για ένα κοστούμι θα πληρώσετε περί τα 1.500 με 2.000 ευρώ. Ενώ, αν αναζητάτε μια πιο οικονομική λύση, στα καταστήματα Prince Oliver θα βρείτε σίγουρα κάτι ενδιαφέρον που δεν θα σας κοστίσει παραπάνω από 500-700 ευρώ, ειδικά αυτές τις μέρες που γίνονται κάποιες προσφορές.\nΣε κάθε περίπτωση, bonus στην συνολική σας εμφάνιση εκείνο το βράδυ μπορούν να δώσουν κάποιες σημαντικές λεπτομέρειες. Αρχικά, φροντίστε να είστε φρεσκοξυρισμένοι, αν όχι πριν το πάρτι, τουλάχιστον από το πρωί της ίδιας μέρας, ώστε το πρόσωπό σας να δείχνει πιο φρέσκο και ξεκούραστο. Άλλωστε, τα φωτεινά χρώματα που οι περισσότεροι άνδρες επιλέγουν π.χ. στην γραβάτα τους ή σε ένα λαμπερό πουκάμισο, τονίζουν πάντα το πρόσωπο, το οποίο πρέπει να είναι σε άριστη κατάσταση. Έπειτα, ετοιμάστε τα ρούχα και τα αξεσουάρ σας από την προηγούμενη μέρα για να μην ψάχνεστε τελευταία στιγμή. Σιδερώστε το πουκάμισο που θα φορέσετε και αποφύγετε να βάλετε κάτι που φοράτε συχνά στο γραφείο. Είπαμε, αυτή η μέρα είναι ξεχωριστή.\nAccessories: A real man΄s fetish\nH μεγαλύτερη αγάπη , το μεγαλύτερο fetish του σημερινού άνδρα είναι τα παπούτσια . Ίσως να είναι από τα λίγα πράγματα που ψάχνουν τόσο πολύ ώστε να έχουν την τέλεια εμφάνιση . Πάνω απ’ όλα βέβαια δεν ικανοποιούνται μόνο με ένα ζευγάρι . Θέλουν πάντα να έχει μια δόση κλασικότητας αλλά και ιδιαιτερότητας. Έτσι αποφάσισα αυτό το μήνα να σας μιλήσω για τα παπούτσια ,που το φετινό χειμώνα είναι πολύ ωραία.!\nΤο παπούτσι έχει style και ακολουθεί τις τάσεις επίσης θα πρέπει να ακολουθεί τα ρούχα και το αντίστροφο . Αυτή η αμφίδρομη σχέση είναι που το κάνει τόσο μοναδικό στην ανδρική γκαρνταρόμπα . Για φέτος τον χειμώνα οι ανδρικές σειρές των μεγάλων οίκων έχουν να προτείνουν πολλά και καλά για όλες τις ώρες της ημέρας και για όλους τους τύπους άνδρα .\nΤα πρωϊνα συνήθως οι άνδρες προτιμούν ένα ντύσιμο πιο χαλαρό,με το κατάλληλο jean, το T-shirt και το jackets τους,γιάυτό άλλωστε θα πρέπει και το παπούτσι να είναι ανάλογο . Για φέτος ιδανικές κρίνονται οι μπότες που επανέρχονται στην ανδρική εμφάνιση δυναμικά. Ο οίκος HERMES και ο GIORGIO ARMANI πρότειναν στα shows τους τις μπότες που μπορούν να φορεθούν άνετα και πάνω από το παντελόνι δημιουργώντας in style ζάρες .\nΕπίσης και οι μπότες τύπου Martins που πρότεινε ο οίκος DRIES VAN NOTEN είναι μια εναλλακτική επιλογή .\nΌταν βέβαια ένας άνδρας κατά τις πρωινές ώρες έχει ένα σοβαρό ραντεβού πρέπει και το ντύσιμο του να είναι ανάλογο . Το παπούτσι θα μπορούσε να είναι ένα πιο κλασσικής γραμμής κομμάτι αλλά με κάποια ιδιαιτερότητα και με μια φρέσκια πινελιά . Αυτό πρότεινε ο CALVIN KLEIN με μια σειρά παπουτσιών με έντονες μεταλιζέ λεπτομέρειες σε ματ δέρμα .\nΤέλος οι πιο επίσημες εμφανίσεις απαιτούν και πιο επίσημα υποδήματα . Οι οίκοι BURBERRY, GUCCI, LANVIN πρότειναν κλασσικά παπούτσια από έντονο λουστρίνι δέρμα με ιδιαίτερης αισθητικής κοψίματα που συνδυάζονται τέλεια για μια βραδινή εμφάνιση .\nΆργησε αλλά, σύμφωνα με τους μετεωρολόγους, πρόκειται να είναι ο πιο βαρύς των τελευταίων χρόνων ο χειμώνας φέτος. Τι σημαίνει αυτό στην πράξη; Ζεστά πανωφόρια. Παλτό και παρκά που όχι μόνο θα μας κρατούν στην σωστή θερμοκρασία για τις χειμερινές μας εξορμήσεις, αλλά θα είναι στιλάτα, κομψά και πάντα μέσα στη μόδα. Ανατρέξαμε, λοιπόν, και φέτος στα ντεφιλέ κάποιων από τους αγαπημένους μας σχεδιαστές και στις συλλογές των καταστημάτων που διακρίνονται για τις value-for-money προτάσεις τους. Θα μου πείτε, έχετε και το περσινό παλτό σας. Αλλά όπως και να το κάνουμε, ένα καινούργιο παλτό μοιάζει να είναι πάντα πιο ζεστό…\nΠριν ξεκινήσουμε να απαριθμούμε τις φετινές μας προτάσεις, μερικές συμβουλές ως προς την επιλογή του σωστού παλτό: Το πρώτο πράγμα στο οποίο πρέπει να δώσετε σημασία είναι το ύφασμα. Μπορεί τα συνθετικά υφάσματα να σας φαίνονται ζεστά, αλλά αυτά που πραγματικά μπορούν να ικανοποιήσουν αυτήν σας την ανάγκη είναι το μαλλί και το κασμίρ. Ειδικά το κασμίρ είναι το πιο ζεστό από όλα, αλλά το υψηλό του κόστος και η μικρή χρονική του διάρκεια το κάνουν λιγότερο πρακτικό σε σχέση με το μαλλί που είναι αναμφισβήτητα πιο ανθεκτικό. Το ιδανικό λοιπόν είναι να προτιμήσετε κάποιο που έχει και τα δύο υλικά.\nΈπειτα, το δεύτερο σημαντικό χαρακτηριστικό στο παλτό είναι η εφαρμογή. Για να βρείτε αυτήν που ταιριάζει καλύτερα σε εσάς το καλύτερο είναι να επιλέξετε ένα παλτό που θα είναι κατά ένα νούμερο μεγαλύτερο από το σακάκι σας, οι ώμοι του, δηλαδή, να πέφτουν λίγο πιο κάτω από τους δικούς σας ώμους. Αυτό θα σας βοηθήσει να κινείστε με μεγαλύτερη άνεση, ειδικά αν από μέσα φοράτε κάποιο χοντρό πουλόβερ ή ακόμα και σακάκι. Τέλος, σημασία στο παλτό έχει το στιλ. Αλλά αυτό είναι σχετικά προσωπικό θέμα. Μπορείτε να επιλέξετε ένα παλτό σε στιλ μοντγκόμερι, ένα πιο σπορτίφ παρκά, ή ένα κλασικό σε στενή γραμμή με κουμπιά μέχρι ψηλά στον λαιμό.\nΣε κάθε περίπτωση, όποιο παλτό και να επιλέξετε, θυμηθείτε να τον φροντίσετε στο τέλος του χειμώνα. Δώστε το στο καθαριστήριο και φυλάξτε το σε μία θήκη για ρούχα μέχρι την επόμενη σεζόν.\nTα ανδρικά παλτό και παρκά για φέτος, «παίζουν» σε σπορτίφ και σκούρες αποχρώσεις.\n* Στο κατάστημα του Ted Baker (θα το βρείτε στο Golden Hall) θα βρείτε το σπορ παρκά της φωτογραφίας σε μαύρο χρώμα. Διαθέτει ζώνη για να εφαρμόζει καλύτερα στο σώμα και να σας δίνει πιο κομψή γραμμή, ενώ το φερμουάρ κλείνει μέχρι ψηλά στον λαιμό, όπου υπάρχει επένδυση από φανέλα για να είναι πιο ζεστό και απαλό. Η τιμή του είναι στα 400 ευρώ, αλλά είμαι σίγουρη πως στις επερχόμενες εκπτώσεις θα το βρείτε σε καλύτερη τιμή.\n* Αρκετά σπορ και το μοντγκόμερι του Ralph Lauren, το οποίο είναι ολόμαλλο, με κουκούλα και ξύλινα κουμπιά. Διαχρονικό και πάντα κομψό κομμάτι, ένα μοντγκόμερι είναι πάντα μία ασφαλής, και κυρίως ζεστή λύση, για όλες τις ώρες της ημέρας. Καταστήματα Ralph Lauren θα βρείτε: Κασσαβέτη 19 στην Κηφισιά (τηλ. 210 8085550) και Βουκουρεστίου 11 στην Αθήνα (τηλ. 210 3617122). Η αρχική τιμή του παλτό είναι στα 1.077 ευρώ, αλλά στις εκπτώσεις το πιθανότερο είναι να το βρείτε γύρω στα 750 ευρώ.\n* Η εταιρία North Face διακρίνεται για τα πολύ ζεστά πανωφόρια της, κυρίως γιατί δημιουργεί ρούχα για το σκι και για άλλα χειμερινά extreme sports. Το παρκά της φωτογραφίας (με κωδικό όνομα M Hawthorn Jacket) θα αποδειχθεί ο καλύτερος σύντροφος στις χειμερινές σας αποδράσεις. Θα σας κρατήσει ζεστούς και στεγνούς, το ύφασμά του είναι τέτοιο ώστε να αναπνέει το δέρμα, η κουκούλα είναι αποσπώμενη και έχει πολλές χρήσιμες τσέπες. Διατίθεται, πέρα από μαύρο, σε αποχρώσεις του λαδί και του καφέ. Καταστήματα που εμπορεύονται είδη North Face στην Αθήνα υπάρχουν στο Attica και στα Intersport.\nΗ αρχική τιμή του είναι στα 220 ευρώ αλλά κατά την διάρκεια των εκπτώσεων υπολογίστε μία έκπτωση της τάξης του 30%.\n* Αυστηρώς… κατά της βροχής, το παλτό του οίκου Burberry, σε γκρι απόχρωση και με κουμπιά, που είναι εμφανή μόνο στο τελείωμά του, ψηλά στον λαιμό. Είναι εντελώς βαμβακερό, συνεπώς πρόκειται για ένα πανωφόρι που προσφέρεται τις βροχερές μέρες και ίσως πάνω από σακάκι. Η αρχική τιμή του είναι στα 680 ευρώ, αλλά κατά την διάρκεια των εκπτώσεων υπολογίστε να το βρείτε στα 500 περίπου ευρώ. Καταστήματα του οίκου Burberry στην Αθήνα υπάρχουν στο Attica αλλά και στην Βουκουρεστίου 33 στο Κολωνάκι (τηλ. 210 6283205).\n* Κι αν όλα τα παραπάνω σας φαίνονται κάπως… τσιμπημένα, η πιο value-for-money λύση είναι αναμφισβήτητα το μάλλινο παλτό των Benetton. Πρόκειται για ένα 100% ολόμαλλο μακρύ παλτό, με λεπτή ρίγα που παραπέμπει σε πιο κλασσικό στιλ και έτσι μπορεί να φορεθεί και πάνω από κοστούμι, σε μία πιο επίσημη περίσταση. Η αρχική του τιμή είναι στα 200 ευρώ περίπου, αλλά κατά την διάρκεια των εκπτώσεων υπολογίστε μία έκπτωση της τάξης του 20% - 30%. Το καλό με τα Benetton, μάλιστα, είναι πως όσο περνούν οι μέρες των εκπτώσεων μειώνουν συνεχώς τις τιμές τους και μπορεί στις τελευταίες τους μέρες να βρείτε και εκπτώσεις που φτάνουν το -70%.\nΚαταστήματα Benetton θα βρείτε σε όλη την Ελλάδα.\nΟδηγός στυλ για το ρεβεγιόν\nΣμόκιν ή κοστούμι. Γραβάτα ή χωρίς. Όλα θα παίξουν το ρόλο τους στις εντυπώσεις που θα αφήσετε σε αυτήν αλλά και σε εκείνους…Και αν έχετε αφήσει τις προετοιμασίες για την τελευταία στιγμή, μην αγχώνεστε.\nΤο Χριστουγεννιάτικο ρεβεγιόν δεν είναι μακριά και για να μην ψάχνουμε άσκοπα στην ντουλάπα μας και στα μαγαζιά, το ΜΕΝ 24 συγκέντρωσε τα απαραίτητα ρούχα και τους ιδανικούς συνδυασμούς για κάθε περίσταση.\nΜην ξεχάσετε να ακολουθήσετε τις ίδιες συμβουλές και για την παραμονή της Πρωτοχρονιάς.\nΚοστούμι – Πουκάμισο - Γραβάτα\nΈνα μαύρο κοστούμι με ψιλή ρίγα κοστούμι είναι η καλύτερη επιλογή. Το πλεονέκτημα με το μαύρο κοστούμι είναι ότι είναι "εύκολο" σε ότι αφορά τους συνδυασμούς. Συνδυάστε το με ένα λευκό πουκάμισο και με μια χρωματιστή μεταξένια γραβάτα π.χ. μωβ σκούρα, πράσινη ή γαλάζια.\nΜια άλλη επιλογή είναι το total black look, με μαύρο κοστούμι και μαύρο πουκάμισο, χωρίς γραβάτα για ένα πιο "χαλαρό" αλλά ταυτόχρονα κομψό στυλ. Μπορείτε να φορέσετε μανικετόκουμπα για να αντισταθμίσετε την έλλειψη γραβάτας και θα κερδίσετε μια επίσημη εμφάνιση.\nΣε λιγότερο επίσημες συγκεντρώσεις, το γκρι κοστούμι είναι μια καλή λύση. Διαλέξτε ένα κλασικό γκρι ή με ψιλή ρίγα (pinstripe) Προτιμήστε το σε σχετικά ανοιχτή απόχρωση γιατί δείχνει πιο επίσημο. Κρατήστε τα παπούτσια και τη ζώνη σε σκούρο καφέ, όχι μαύρο. Βάλτε γαλάζιο πουκάμισο και γραβάτα σε αντίστοιχη απόχρωση.\nΣε πολύ επίσημες περιστάσεις, το σμόκιν είναι απαραίτητο. Εδώ θα πρέπει να σημειώσουμε ότι:\n- Τα παπούτσια του σμόκιν είναι ειδικά, όχι τα ίδια με αυτά που φοράτε με το επίσημο κοστούμι σας. Και πάντα καλογυαλισμένα.\n- Όχι στην κλασική φαρδιά ζώνη του σμόκιν γιατί είναι υπερβολικά επίσημη. Το παπιγιόν πρέπει να είναι μαύρο και καλό θα ήταν να αποφύγετε αυτά που πωλούνται ήδη δεμένα γιατί φαίνεται.\nΘυμηθείτε ότι οι κάλτσες συνδυάζονται πάντα με το χρώμα των παπουτσιών και μόνο.\nΚαι φυσικά, ακόμα και αν κάνει κρύο, μην φορέσετε σε καμία επρίπτωση κάλτσες αθλητικού τύπου.\nΕννοείται ότι τα ρούχα θα είναι στην τρίχα και τα παπούτσια είναι απαραίτητο να είναι καθαρά και καλογυαλισμένα. Στις λεπτομέρειες κρίνεται η διαφορά.\nΤο pochettte είναι μια εξαιρετική επιλογή για μια επίσημη περίσταση.\nΝα θυμάστε ότι συνδυάζεται πάντα με το χρώμα της γραβάτας.\nΑν η γραβάτα σας είναι ριγέ, τότε συνδυάζεται με κάποια από τις βασικές της αποχρώσεις.\nTo βράδυ του ρεβεγιόν χρειάζεστε και το σωστό παλτό.\nΤο να μπείτε στο χώρο του πάρτι με το κοστούμι και μόνο υποδηλώνει έλλειψη καλού γούστου και προχειρότητα.\nΜε κάτι κλασικό, όπως το παλτό μέχρι το γόνατο, δεν μπορείτε να κάνετε λάθος.\nΣε ότι αφορά το σχέδιο μπορείτε να επιλέξετε τα σταυρωτά για πιο επίσημα ή την απλή γραμμή. Από πλευράς χρωμάτων επιλέξτε γκρι με γκρι κουστούμι λίγο πιο ανοιχτό. Ή μαύρο με μαύρο κοστούμι εκτός αν χρειαστεί σμόκιν βεβαίως.\nΤο μοναδικό κόσμημα που μπορεί να φοράει ένας κομψός άντρας σε μια επίσημη εκδήλωση, όπως το ρεβεγιόν, είναι το ρολόι του, τα μανικετόκουμπα, και αν είναι παντρεμένος τη βέρα του.\nΑν γίνεται μάλιστα στο ίδιο μέταλλο, δεν είναι ωραίο να μπερδεύετε χρυσό με ασήμι.\nΕπίσης επενδύστε σε ένα καλό βραδινό κασκόλ ή μεταξωτό φουλάρι που είναι της μόδας φέτος. Εκεί θα κάνετε τη διαφορά.\n12 στιλιστικές συμβουλές για το ρεβεγιόν της Πρωτοχρονιάς\nΜε γραβάτα ή χωρίς όλοι μας θα το γιορτάσουμε την παραμονή της Πρωτοχρονιάς. Το ΜΕΝ 24 σας δίνει χρήσιμες συμβουλές για την εμφάνιση σας, ώστε να αποφύγετε τις πρωτοχρονιάτικες «παραφωνίες»…\nΟι περισσότεροι από εμάς έχουμε μια πρόσκληση για ένα πρωτοχρονιάτικο ρεβεγιόν. Όπου και να πάμε, από κέντρο διασκέδασης μέχρι σε πάρτι φίλων, πρέπει να είμαστε καλοντυμένοι και προσεγμένοι. Τα tips που σας προσφέρουμε θα σας βγάλουν από τυχόν διλλήματα κι απορίες. Η επιλογή ή όχι της γραβάτας παραμένει δική σας υπόθεση...\n1. Ένα μαύρο κοστούμι με ψιλή ρίγα είναι η καλύτερη επιλογή, καθώς συνδυάζεται εύκολα. Ένας καλός συνδυασμός θα ήταν το λευκό ή το σκούρο μοβ πουκάμισο με μια μοβ γραβάτα ή το total black look, με μαύρο καλό πουκάμισο και ασορτί γραβάτα.\n2. Μια άλλη επιλογή είναι το σκούρο γκρι κοστούμι, συνδυασμένο με μαύρο πουκάμισο χωρίς γραβάτα ή αν πρέπει να τη φορέσετε, επιλέξτε άσπρο πουκάμισο με βαθυκόκκινη, μπλε ή μωβ γραβάτα.\n3. Έχετε στο μυαλό σας, ότι για ένα μοδάτο και πιο νεανικό look, το κοστούμι φέτος οφείλει να είναι σε στενή γραμμή με λεπτή γραβάτα. Πρέπει να προσέξετε η γραβάτα να είναι σε σκούρα απόχρωση.\n4. Μην σκεφτείτε καν το ενδεχόμενο να ταιριάξετε τα κομμάτια διαφορετικών κοστουμιών, ακόμα κι αν είναι της ίδιας απόχρωσης.\n5. Γενικότερα, αποφύγετε τις ριγέ γραβάτες γιατί θα μοιάζετε σαν να πηγαίνετε σε επαγγελματικό meeting.\n6. Αν θέλετε να ταιριάξετε το χρώμα του πουκαμίσου με αυτό της γραβάτας αλλά δεν μπορέσετε να βρείτε γραβάτα στο ίδιο ακριβώς χρώμα με το πουκάμισο, επιλέξτε μια πιο σκούρα απόχρωση από αυτή του πουκαμίσου.\n7. Αν δεν θέλετε- και δεν το απαιτεί η περίσταση- να φορέσετε γραβάτα με το κοστούμι, θα μπορούσατε να φορέσετε μανικετόκουμπα για να δώσετε ένα τόνο επισημότητας και κομψότητας στο σύνολο.\n8. Για μια πιο casual εμφάνιση (π.χ. σε φιλικό σπίτι), μια καλή λύση θα ήταν ένα blue jeans αλλά όχι ξεφτισμένο ή ξεβαμμένο. Συνδυάστε το με μαύρο πουκάμισο και μαύρο σακάκι. Έχετε στο μυαλό σας ότι η μόδα συνιστά το βελούδινο ή κοτλέ σακάκι.\n9. Δεν είναι ανάγκη να κουράζετε το μυαλό σας με την αναζήτηση του ιδανικού παπουτσιού. Το μαύρο λουστρίνι είναι το καταλληλότερο για την περίσταση. Φροντίστε να μην είναι η πρώτη φορά που τα φοράτε, γιατί σε ένα club π.χ. ενδέχεται να σας πονέσουν, λόγω της ορθοστασίας.\n10. Το μοναδικό κόσμημα που μπορεί να κοσμεί έναν άντρα στο ρεβεγιόν είναι το ρολόι, τα μανικετόκουμπα, και η… βέρα- αν φοράει. Προσοχή! Μην μπερδεύετε χρυσό με ασήμι. Η βέρα φυσικά εξαιρείται.\n11. Το πανωφόρι, ακόμα και αν δεν κάνει πολύ κρύο, είναι απαραίτητο, γιατί η έλλειψη του σε μια επίσημη εκδήλωση όπως αυτή, υποδηλώνει προχειρότητα. Ένα κλασικό, μακρύ παλτό ή μια καμπαρντίνα είναι οι καλύτερες λύσεις. Αποφύγετε τις δερμάτινες καμπαρντίνες.\n12. Θυμηθείτε ότι οι κάλτσες συνδυάζονται πάντα με το χρώμα των παπουτσιών. Δεν πρέπει να φορέσετε, ούτε για πλάκα, κάλτσες αθλητικού τύπου.\nΝτύσιμο ανάλογα με την περίσταση\nΚαλεσμένοι σε party σε ξενοδοχείο\nΕίναι μια από τις πιο επίσημες προσκλήσεις που μπορεί να δεχτείτε, γι’ αυτό φροντίστε να φορέσετε το καλό σας κοστούμι, συνδυασμένο με τις προτάσεις που σας προσφέραμε παραπάνω.\nΠρωτοχρονιά σε κέντρο διασκέδασης\nΜπορείτε να φορέσετε κοστούμι- χωρίς γραβάτα αν θέλετε- ή ένα σκούρο υφασμάτινο παντελόνι συνδυασμένο με πουκάμισο και μαύρο μπλέιζερ.\nΠρωτοχρονιά σε μπαρ\nΚαλεσμένοι σε σπίτι\nΣε αυτήν την περίπτωση όλα είναι σχετικά. Αν δεν πρόκειται για πάρτι με πολλούς καλεσμένους και ξέρετε καλά τον οικοδεσπότη επιτρέπεται το τζιν και γενικότερα η πιο «χαλαρή» εμφάνιση. Βέβαια όταν λέμε «χαλαρή» δεν εννοούμε με τη φόρμα. Το τζιν ή το υφασμάτινο παντελόνι, μαζί με ένα πουκάμισο ή ένα λεπτό, καλό, πουλοβεράκι είναι μια καλή επιλογή. Αν πάλι πρόκειται για μεγάλο πάρτι, προτιμήστε το κοστούμι, με γραβάτα ή χωρίς.\nΜερικα brand και καταστηματα με ανδρικα ρουχα...\nΤο σακάκι είναι επίκαιρο στην ανδρική γκαρνταρόμπα και επιπλέον μπορεί να δώσει ένα σωστό style στις καθημερινές εμφανίσεις, είτε πρωινές είτε βραδινές . Φέτος που ως γνωστόν η μόδα θέλει τον άνδρα να βγάζει με την εμφάνιση του την δυναμική του εικόνα και τον αστείρευτο ανδρισμό του κάτω από το πρίσμα μια ιδιαίτερης φινετσάτης κομψότητας, δε γινόταν και το σακάκι να μην παίξει έναν από τους σημαντικούς ρόλους . Γίνεται λοιπόν ο σύμμαχος του άνδρα για όλες τις ώρες της ημέρας, αφού, αναλόγως το κόψιμο , τη γραμμή του και τα υλικά του, μπορεί να είναι από casual έως πολύ επίσημο. Γενικότερα φέτος είδαμε στις πασαρέλες των μεγαλύτερων οίκων ότι το δίκουμπο και το σταυροκουμπωτό σακάκι ήταν αυτά που επέλεξαν περισσότερο ως προτάσεις για τον άνδρα του χειμώνα ‘09.\nΓια τις πρωινές και απογευματινές casual εμφανίσεις θα ήταν καλύτερο να προτιμήσουμε σακάκια σε λιτές γραμμές φτιαγμένα όχι με έντονα και γυαλιστερά υλικά, ειδικά αν δεν κρίνουμε τον εαυτό μας ιδιαίτερα εκκεντρικό . Τα χρώματα θα ήταν καλύτερα να επιλεχθούν από πια γήινη παλέτα ή στο αγαπημένο για φέτος γκρι .Το δίκουμπο όπως είπαμε και παραπάνω είναι μια καλή επιλογή για βοηθάει τη σιλουέτα να φαίνεται αρκετά πιο αδύνατη . Ο οίκος BURBERRY και DKNY μας δίνουν ένα δείγμα για να βρούμε και εμείς το σωστό πρωινό σακάκι .\nΟι βραδινές τώρα εμφανίσεις έρχονται να ζητήσουν ακριβώς το αντίθετο . Εκλεπτυσμένα υφάσματα, άλλοτε γυαλιστερά και άλλοτε από περίεργα υλικά, διακοσμημένα με περίτεχνες τσέπες και γιακάδες (χωρίς βέβαια υπερβολές, καλό θα ήταν τα διακοσμητικά στοιχεία ή οι συνδυασμοί υφασμάτων να γίνονται στους ίδιους χρωματισμούς ) είναι οι λεπτομέρειες για τα σακάκια που κρίνονται ιδανικά στις πιο επίσημες εμφανίσεις . Τέτοια παρουσίασαν στις συλλογές τους ο EMANUEL UNGARO και ο οίκος LANVIN και μας δίνουν μια πρώτη ιδέα .\nTIP: Για τους περισσότερους που ένα sur mesure (ραμμένο πάνω σας) σακάκι είναι λίγο δύσκολο απλά πρέπει να θυμάστε ότι τα δυο πράγματα που πρέπει να κοιτάτε όταν δοκιμάζεται ένα σακάκι είναι το πώς πέφτει στους ώμους σας και το να μην είναι μακριά τα μανίκια γιατί θα φαίνεται ξένο.\nWHAT’S NEW MAN - January\nΕπιτέλους το 2009 είναι γεγονός και έρχεται για να μας ανανεώσει και να δώσει έναν καινούριο αέρα στην καθημερινότητα μας . Μέσα σε αυτό το γενικό κύμα ανανέωσης δεν θα μπορούσε να λείπει η μόδα . Έτσι τα νέα που μας έρχονται για το μήνα Ιανουάριο είναι πολλά και γεμάτα ενδιαφέρον .\nΜας άρεσε η καμπάνια του οίκου DOLCE & GABBANA για το ομώνυμο άρωμα με πρωταγωνιστή και βασικό πρόσωπο όλης της διαφήμισης τον άκρως αρρενωπό MATTHEW MC CONAUGHEY που όλοι έχουμε θαυμάσει και ζηλέψει εν μέρει στο σποτ που παρακολουθούμε συχνά πυκνά να παίζει στις τηλεοράσεις μας .\nΤώρα που το κρύο είναι γεγονός εμείς θα επιλέξουμε να προστατευτούμε από αυτό με ένα από τα πιο stylish κομμάτια για το 2009 . Τα parka είναι must και απευθύνονται σε άνδρες που προσέχουνε την εμφάνιση τους αλλά δεν αποζητούν μια επιτηδευμένη εικόνα . Φορεμένα το πρωί με ένα τζιν ή ένα υφασμάτινο παντελόνι και sneakers δημιουργεί ένα ωραίο ανάλαφρο style, ειδικά αν έχει και γούνινες λεπτομέρειες .\nΦέτος θα ανανεωθούμε λοιπόν πλήρως και αυτό θα το πετύχουμε με μια μεγάλη αλλαγή . Ξεχάστε τα κλασσικά δερμάτινα αξεσουάρ . Είναι τόσο πασέ πια που δεν μας κάνουν αίσθηση όσο καλοραμμένα και να είναι . Ο καμβάς και το ύφασμα είναι εδώ και μας ζητάει την άδεια να ανατρέψει τις παλιές κλασσικές συνήθειες . Εμείς δεν έχουμε από το να εντάξουμε στην ντουλάπα μας κομμάτια από αυτό το υλικό, όπως τσάντες και παπούτσια .\nΤέλος, ως γνωστόν η μεγάλη αγάπη των περισσοτέρων ανδρών είναι τα ρολόγια . Είναι ένα από τα σημαντικότερα κομμάτια της εμφάνισης ενός σωστού και καλοντυμένου άνδρα . Για αυτό τον μήνα επιλέξαμε να σας παρουσιάσουμε ένα καταπληκτικό ρολόι . Το DIAGONO SPORT WATCH του διάσημου οίκου BULGARI που με την απίστευτη αισθητική καταφέρνει να γίνεται ο κρυφός πόθος πολλών ανδρών .\nΟδηγός Χειμερινών Εκπτώσεων\nΠολλές προσφορές και δελεαστικές εκπτώσεις που φτάνουν μέχρι και το 70%. Πως να ξέρουμε τι να αποφύγουμε και τι να αγοράσουμε; Ο οδηγός του ΜΕΝ 24 μας συμβουλεύει με τις καλύτερες αγορές για να επενδύσουμε έξυπνα τα λεφτά μας στις εκπτώσεις.\nΗ περίοδος των εκπτώσεων δεν έχει σχέση με τις αγορές που κάνουμε στην αρχή κάθε σεζόν για να ανανεώσουμε τη γκαρνταρόμπα μας σύμφωνα με τις νέες τάσεις. Στις εκπτώσεις καλούμαστε να επενδύσουμε σε ρούχα κι αξεσουάρ που τυχόν μας λείπουν, αγοράζοντας τα σε καλύτερη τιμή. Η αγορά αυτήν την περίοδο είναι γεμάτη από «ευκαιρίες» και πρέπει να είμαστε προσεκτικοί.\nΤώρα που είναι εκπτώσεις είναι ευκαιρία για να αγοράσετε ένα καλό κοστούμι στην τιμή που θα αγοράζατε ένα φτηνό κι όχι τόσο καλό κομμάτι. Στις εκπτώσεις καλείστε να επενδύσετε. Για αυτό αν αγοράσετε ένα κλασικό παλτό θα μπορείτε να το φοράτε ανεξάρτητα με τη μόδα της εποχής. Οι all-time-classic επιλογές είναι το μακρύ παλτό ή το πιο ημίπαλτο που φτάνει έως τη μέση της γάμπας.Τα χρώματα τα οποία πρέπει να ψάξετε είναι τα μαύρο, καφέ, γκρι, ταμπά, ανάλογα από τα ρούχα της γκαρνταρόμπας σας.\nΑν δεν έχετε καθόλου ένα μαύρο πανωφόρι, τότε προτιμήστε να το αποκτήσετε τώρα που είναι ευκαιρία. Επίσης, το γκρι παλτό συνδυάζεται εύκολα, καθώς πάει με όλα σχεδόν τα χρώματα. Όσον αφορά το ύφασμα, επιλέξτε ένα μάλλινο, τσόχινο ή αν το αντέχει η τσέπη σας, ένα σε κασμήρι. Μη ξεχνάτε βέβαια ότι ένα καλό ύφασμα θα φθαρεί δυσκολότερα, διατηρώντας την «επένδυση» σας περισσότερο καιρό. Αν θέλετε να αγοράσετε μια καμπαρντίνα, που είναι και στη μόδα φέτος, προτιμήστε μια κοντή, που να φτάνει λίγο πάνω από το γόνατο. Σε χρώμα, μην παρασυρθείτε από τις έντονες αποχρώσεις, αλλά ψάξτε για μια μαύρη, μπεζ ή χακί.\nΟι εκπτώσεις στα παλτό και τις καμπαρντίνες κυμαίνονται από 20 μέχρι 30%.\nAttica, Notos Galleries, Vardas, Burberry’s, Prince Oliver (50%), Hugo Boss.\nΟι εκπτώσεις είναι πραγματικά η στιγμή να αγοράσετε ένα νέο κοστούμι. Αυτήν την σαιζόν, είναι της μόδας οι στενές γραμμές στο κοστούμι, αλλά επειδή είναι ένα κομμάτι το οποίο θα θέλετε να κρατήσει και να μπορείτε να το φοράτε ανεξαρτήτου μόδας και τάσης, μπορείτε να διαλέξετε ένα κλασσικό. Προσανατολιστείτε, δηλαδή, προς ένα κλασικό κόψιμο, κατά προτίμηση δίκουμπο ή τρίκουμπο. Το κλασικό παντελόνι είναι σε ίσια γραμμή και το πέτο του σακακιού δεν πρέπει να είναι ούτε πολύ φαρδύ αλλά ούτε και πολύ στενό. Η all time classic επιλογή, σχετικά με το χρώμα, είναι το γκρι, το μπλε και το μαύρο. Οι λεπτές ρίγες βρίσκονται στη δική σας επιλογή και στο δικό σας γούστο.\nΟι εκπτώσεις στο κοστούμι κυμαίνονται από 20 μέχρι 50%.\nPrince Oliver, Hugo Boss, Reporter, Glou, Vardas\nΤο πουκάμισο είναι ένα από τα βασικά στοιχεία της ντουλάπας ενός κομψού άντρα. Εάν δεν έχετε τα βασικά αντρικά χρώματα, αποκτήστε τα τώρα, που οι τιμές είναι σαφώς χαμηλότερες. Η πρώτη σας επιλογή πρέπει να είναι ένα κλασικό, λευκό πουκάμισο, γιατί θα σας λύσει τα χέρια στους συνδυασμούς. Μια άλλη επιλογή, από πλευράς χρώματος, είναι το μαύρο που είναι η πιο εύκολη και ασφαλής λύση για μια βραδινή έξοδο. Προσοχή! Μην αγοράσετε τα λευκά πουκάμισα με έντονες ρίγες, που τυχόν συναντήσετε σε καλές τιμές, γιατί έχουν φύγει από τη μόδα και θα αργήσουν να επανέλθουν. Εάν ωστόσο βρείτε κάποιο μοντέρνο κομμάτι που να σας αρέσει, σε πολύ καλή τιμή, αγοράστε το και.. όσο κρατήσει! Επίσης, καλό θα ήταν να μην πάρετε κοντομάνικα πουκάμισα, που δεν θεωρούνται και πολύ classy. Γενικότερα, προτιμήστε πιο κλασικά χρώματα, με ρίγες ή χωρίς, για να εμπλουτίσετε τη συλλογή σας και να την ολοκληρώσετε.\nΟι εκπτώσεις στα πουκάμισα φτάνουν ακόμα και το 60%\nZara, Manetti, Oxford Company, Nara’s Camicie, Gant, Ralph Lauren\nΗ περίοδος των εκπτώσεων είναι η καταλληλότερη για να αγοράσετε τζιν. Το συγκεκριμένο παντελόνι είναι αναπόσπαστο κομμάτι της γκαρνταρόμπας σας και δεν σας προδίδει ποτέ. Φοριέται ανεξαρτήτως εποχής και είναι πάντα στη μόδα. Γι' αυτό όσα και να έχετε, δεν είναι ποτέ αρκετά. Το κλασικό και πάντα κομψό αντρικό τζην είναι straight, πέφτει δηλαδή ίσιο στο πόδι Έχετε στο μυαλό σας ότι φέτος, τα τζιν της μόδας, είναι τα σκούρα μπλε, σε στενή γραμμή και χωρίς ξεβάμματα. Το μπλε σκούρο τζην είναι, ούτως ή άλλως, βασικό στην αντρική γκαρνταρόμπα γιατί επιδέχεται πολλούς συνδυασμούς. Ταιριάζει με πουλόβερ ή T-shirt και αναδεικνύει εξαιρετικά και το blazer σας.\nΟι εκπτώσεις στα τζιν φτάνουν μέχρι το 50%.\nDiesel, Seven for all mankind, Levi’s, Replay, Wrangler, Lee\nΤα υποδήματα είναι ένα από τα πιο βασικά στοιχεία της γκαρνταρόμπας αλλά και από τα πιο ακριβά. Οι εκπτώσεις είναι πάντα μια καλή ευκαιρία να βρείτε ενδιαφέροντα σχέδια και σε πολύ καλύτερες τιμές. Μπορείτε να επενδύσετε σε ένα καλό ζευγάρι λουστρίνια, για να ταιριάξετε με το κοστούμι σας ή να αντικαταστήσετε τα καθημερινά σας παπούτσια, που έχουν φθαρεί. Το κλασικό, καλό αντρικό παπούτσι σε μαύρο ή καφέ μπορείτε να το βρείτε παντού αλλά ένα καλό ποιοτικά δέρμα ή μια designer υπογραφή, θα κάνουν τη διαφορά. Τα πολύ ανοιχτόχρωμα παπούτσια δε συνιστώνται γενικά, για αυτό να αποφύγετε τέτοιες αγορές.\nΟι εκπτώσεις στα παπούτσια φτάνουν μέχρι το 50%\nΚαλογήρου, Karouzos, JB Bournazos, Καζάκος\nΗ εμφάνιση του άνδρα κρίνεται στην λεπτομέρεια και αυτή δεν είναι άλλη από τα πολύτιμα αξεσουάρ που βρίσκονται σε κάθε σωστή ανδρική ντουλάπα . Παλιά οι άνδρες δεν ενδιαφέρονταν καθόλου για αυτούς τους μικρούς θησαυρούς που μπορούν να αναδείξουν την εικόνα τους . Τώρα όμως μια βόλτα στα πιο πολυσύχναστα μέρη θα μας κάνει να καταλάβουμε ότι ο άνδρας του 2009 είναι φιλάρεσκος και θέλει- ή μάλλον απαιτεί- το καλύτερο για την εμφάνισή του. Γι' αυτό τον μήνα θα παρουσιάσουμε δυο πολύ βασικά αξεσουάρ που σίγουρα είναι αναγκαία για την χειμωνιάτικη γκαρνταρόμπα: από τη μία τα μανικετόκουμπα, που είναι μια κλασσική λεπτομέρεια στην ανδρική γκαρνταρόμπα, αλλά φέτος, με τους ιδιαίτερους σχεδιασμούς τους, είναι η πιο καλαίσθητη πρόταση για μια πιο προσεγμένη εμφάνιση . Και από την άλλη τα γάντια , απαραίτητο αξεσουάρ όχι μόνο γιατί το κρύο είναι τσουχτερό αλλά και επειδή είναι μια απόδειξη ότι ο άνδρας που τα φοράει ψάχνει το κάτι παραπάνω για την εικόνα του.\nΤα μανικετόκουμπα πρέπει να απενοχοποιηθούν και να συνειδητοποιήσουν όλοι οι άνδρες ότι είναι ένα πολύτιμο αξεσουάρ και για τις βραδινές αλλά και για πρωινές ώρες. Είναι ιδανικά και για ένα σύνολο με πουκάμισο, τζιν και casual παπούτσια για τις πιο απλές εμφανίσεις αλλά και για τα κουστούμια στις πιο επίσημες .\nΤα γάντια από την άλλη, ακολουθώντας τις τάσεις και τις επιλογές των οίκων μόδας, προσαρμόζονται και παρουσιάζονται κάθε χρόνο στα shows ανανεωμένα και ελκυστικά. Αυτή την σεζόν θα προτιμήσουμε γάντια από ship skin ή δέρμα με εξωτερικές ραφές όπως αυτά του οίκου BOTTEGA VENETA ή τα πιο extreme κομμένα γάντια όπως του οίκου BURBERRY PRORSUM.\nμοδα ειναι οτι ταιριαζει οταν καθενα\nIN A COLD WINTER DAY…\nΜπορεί να διανύουμε τις περίφημες αλκυονίδες μέρες, όμως τα παλτό εξακολουθούν να κρίνονται απαραίτητα στην ανδρική ντουλάπα . Είναι ένα κομμάτι που μπορεί να συντροφεύει τον άνδρα από το πρωί έως το βράδυ, αναλόγως το style και την γραμμή του . Φοριέται άνετα με ένα τζιν και ένα ωραίο κασμιρένιο πουλόβερ και επίσης εύκολα με ένα κουστούμι . Με το παλτό δίνουμε την εικόνα του προσεγμένου άνδρα που δεν επαναπαύεται σε ένα απλό jacket ή μπουφάν . Φέτος σχεδόν όλοι οι διάσημοι οίκοι μόδας παρουσίασαν εξαιρετικά παλτό, ικανά να πείσουν και τον πιο δύσκολο να βρει αυτό που του ταιριάζει με τον πλουραλισμό των σχεδίων τους .\nΗ ανατρεπτική πρόταση για φέτος είναι τα παλτό τύπου κάπες με αρκετά κουμπιά μπροστά . Μια πρόταση για τους πιο extreme άνδρες με ιδιαίτερη άποψη πάνω στην μόδα και με πιο εκκεντρική ματιά . Αυτήν την πρόταση την συναντήσαμε στα show του οίκου VERONIQUE BRAUQUINHO και MOSCHINO.\nΤο ship skin είναι ένα υλικό που χρησιμοποιείται κατά κόρων στην ανδρική μόδα , έτσι θα ήταν αδύνατον να μη συναντήσουμε παλτό με αυτή την μορφή όπως αυτό που μας προτείνει ο οίκος GIVENCHY και ο οίκος ROBERTO CAVALLI.\nΗ γούνα από την άλλη κρατάει την κλασικότητα της, αλλά πασπαλισμένη με μοντέρνες πινελιές μπαίνει δυναμικά στην ανδρική μόδα αποδεικνύοντας ότι ο άνδρας του 2009 πρέπει να πειραματίζεται με την εικόνα του . Ένα τέτοιο λοιπόν γούνινο παλτό μας προτείνει για φέτος ο οίκος VERSACE.\nΤέλος, λατρέψαμε τα μακριά παλτό του YOHJI YAMAMOTO που με τον ιδιαίτερο σχεδιασμό τους αλλά και τις δερμάτινες λεπτομέρειες γίνονται must have της σεζόν .\nΕκπτώσεις 2009: Τι, πόσο και από πού\n* Glou: Πραγματικό παζάρι τιμών γίνεται αυτές τις μέρες στα καταστήματα Glou, στα οποία θα βρείτε προϊόντα των εταιριών Abercrombie & Fitch, Cerruti, emanuel ungaro, valentino κ.λ.π. σε σούπερ χαμηλές τιμές που φτάνουν 10, 15 και 20 ευρώ. Επίσης, στο Glou Premium Store του Πειραιά, οι εκπτώσεις ξεκινούν από -40% και φτάνουν το -60% σε όλα τα είδη.\n* Benetton – Sisley: Με ένα δειλό -30% έχουν ξεκινήσει τις εκπτώσεις τους τα καταστήματα Benetton και Sisley, ενώ με αγορές από 5 τεμάχια και πάνω, η έκπτωση θα φτάσει το -50%. Μην βιαστείτε, όμως, γιατί τα συγκεκριμένα καταστήματα συνηθίζουν να αυξάνουν την έκπτωση με την πάροδο των ημερών, στο -40%, -50% αλλά και -70% κατά τις τελευταίες μέρες της εκπτωτικής περιόδου.\n* Marks & Spencer: Εξαιρετικές τιμές στα καταστήματα Marks & Spencer που φτάνουν το -50%, ενώ αναμένεται να έχουν ακόμα μεγαλύτερες εκπτώσεις με την πάροδο των ημερών.\n* Haralas (Ερμού 4, Αθήνα, αλλά και στο Mall και στο Athens Heart): Πρωτότυπα καλές και οι εκπτώσεις στην αλυσίδα υποδημάτων, αφού φτάνουν το -40%, ενώ στα Camper (που πωλούνται και στην εν λόγω αλυσίδα) οι τιμές έχουν μειωθεί μέχρι 20 ευρώ. Tip! Αν, πάντως, ενδιαφέρεστε για κάποιο ζευγάρι Camper σας συμβουλεύουμε να το αγοράσετε από το on-line κατάστημα της εταιρίας, αφού οι εκπτώσεις εκεί είναι αρκετά καλύτερες.\n* Massimo Dutti: Ένας πραγματικός χαμός γίνεται στα καταστήματα της ιταλικής αλυσίδας, αφού οι εκπτώσεις στα περισσότερα είδη φτάνουν το -50%. Ωστόσο, μην παρασυρθείτε από τα παραγεμισμένα μπροστά-μπροστά ράφια, αφού ήδη έχει καταφτάσει η νέα κολεξιόν, η οποία φυσικά δεν είναι σε έκπτωση.\n* Esprit: Εξαιρετικές εκπτώσεις στα καταστήματα esprit που σε πολλά είδη φτάνουν το -70%.\n* Sephora: Μέχρι -25% φτάνουν οι εκπτώσεις στην αλυσίδα καταστημάτων ομορφιάς.\n* Med: Το -30% φτάνει η έκπτωση στην αλυσίδα των επώνυμων εσωρούχων.\n* Rollini: Πολύ καλές τιμές στην αλυσίδα ανδρικών και γυναικείων υποδημάτων, που ξεκινούν από -20% και φτάνουν το -50%.\n* Salvatore Ferragamo: Δεν γίνονται εκπτώσεις.\n* Dolce & Gabbana: Οι εκπτώσεις σε κάποια είδη φτάνουν το -30%. Συγκεκριμένα, στα παπούτσια, βρήκαμε γόβες από 575 στα 403 ευρώ και μπαλαρίνες από 270 στα 165 ευρώ.\n* Bally: Σε πάρα πολλά είδη η έκπτωση φτάνει το -50%, ενώ στα περισσότερα είναι στο -30%. Συγκεκριμένα, βρήκαμε μπότες από 710 στα 497 ευρώ και δερμάτινο παλτό από 5.800 ευρώ στα 2.600 ευρώ.\n* Τσαντίλης: Πολύ καλές εκπτώσεις που κυμαίνονται στο -50% και -70%, και, συγκεκριμένα, πολύ καλές ευκαιρίες στα δερμάτινα και γούνινα είδη.\n* Tod’s: Δεν γίνονται εκπτώσεις.\n* Prada: Εξαιρετικό το νέο κατάστημα του οίκου στην Βουκουρεστίου 17, με εκπτώσεις που στα είδη της προηγούμενης σεζόν φτάνουν το -40%.\n* Louis Vuitton: Δεν γίνονται εκπτώσεις.\n* Nautica: Οι εκπτώσεις προς το παρόν φτάνουν το -30%.\n* Beauty Shop: Οι εκπτώσεις στα καλλυντικά δεν ξεπερνούν το -25%.\n* DKNY: Εξαιρετικές τιμές αφού θα βρείτε τα πάντα στο -40%.\n* Sotris: Πολύ καλές εκπτώσεις που στις περισσότερες περιπτώσεις φτάνουν το -60%.\n* Intimissimi: Οι εκπτώσεις στην αλυσίδα εσωρούχων προς το παρόν είναι στο -30%.\n* Hugo Boss: Αρκετά καλές εκπτώσεις που κυμαίνονται στο -40% και -50% και ιδανική ευκαιρία για κοστούμι που από αρχικές τιμές που κυμαίνονται στα 680 έως 730 ευρώ, θα τα βρείτε τώρα στα 350 ευρώ περίπου.\nΑνδρικές τσάντες: Mini-οδηγός... χειρός\nΜέχρι πριν μερικά χρόνια ο όρος «τσάντα», στην χώρα μας τουλάχιστον, αφορούσε σχεδόν αποκλειστικά τις γυναίκες. Και αυτό γιατί, σαν από άγραφο νόμο, η γυναίκα ήταν αυτή που ανέκαθεν επιμεριζόταν το φορτίο να κουβαλήσει όλα τα συμπράγκαλα της οικογένειας. Περνώντας, ωστόσο, στην metrosexual εποχή του η οποία συμπίπτει και με περισσότερες ώρες έξω από το σπίτι, ο άνδρας πέρα από το πορτοφόλι και τα κλειδιά του (ίσως και τα τσιγάρα του), απέκτησε (του επιβλήθηκαν για να είμαστε ειλικρινείς) περισσότερες ανάγκες οι οποίες στην πράξη μεταφράζονται σε περισσότερα προϊόντα: Κινητό, BlackBerry, Notebook, θήκη για πιστωτικές κάρτες, διάφορα επαγγελματικά έγγραφα, γυαλιά ηλίου, τσίχλες, αλλά και βιταμίνες, liposan, οδοντικό νήμα… Πόσα πια από αυτά να αντέξουν οι τσέπες του σακακιού; Και πόσα να χωρέσει το clutch bag της συνοδού, που είναι έτσι κι αλλιώς γεμάτο με δικά της προϊόντα;\nΈτσι, η χρήση της ανδρικής τσάντας άρχισε να δείχνει με τον καιρό κάτι παραπάνω από απαραίτητη. Ένα ακόμα ανδρικό αξεσουάρ που, πέρα από την χρηστική του αξία, μπορεί να προσδώσει στιλ στην εμφάνιση. Και, άλλο που δεν ήθελαν, οι σχεδιαστές επιδόθηκαν άμεσα στον σχεδιασμό και το λανσάρισμα τσαντών για να εξυπηρετήσουν τις νέες ανάγκες των κυρίων. Το αποτέλεσμα όμως ήταν οι άνδρες να τα χάσουν. Να μην ξέρουν τι είδους τσάντα να επιλέξουν, που να ταιριάζει με το στιλ και τις ανάγκες τους και να μην δείχνει πολύ γυναικεία. Η συμβατική επιλογή ενός κλασικού χαρτοφύλακα παύει πλέον να είναι αρκετή. Αλλά πώς μπορεί ένας άνδρας να κρατήσει την ιδανική τσάντα χωρίς να κάνει λάθος;\nΓια να σας διευκολύνουμε στην τελική επιλογή σας, δημιουργήσαμε σήμερα έναν mini οδηγό με τους έξι τύπους ανδρικών τσαντών που κυκλοφορούν στην αγορά και με αντίστοιχο αριθμό σχεδίων που μπορείτε να συνδυάσετε τόσο με την επαγγελματική όσο και με την καθημερινή γκαρνταρόμπα σας. Ένας νέος τομέας στα ανδρικά αξεσουάρ ανοίγεται μπροστά σας και, αν πραγματικά ενδιαφέρεστε για την εμφάνισή σας, δε μπορείτε παρά να ενημερωθείτε κατάλληλα.\n1. Τσάντα-χαρτοφύλακας: Η παλαιότερη, κλασικότερη και από τις «αποδεκτές» ανδρικές τσάντες. Οι μοντέρνοι χαρτοφύλακες, βέβαια, έχουν εξελιχθεί στις μέρες μας σε πιο εύχρηστα και κομψά αξεσουάρ, αφήνοντας πίσω τα αυστηρά σχέδια με τις κοφτερές γωνίες. Έχουν αποκτήσει κομψά κουμπώματα, πολύ πρακτικότερη εσωτερική σχεδίαση με χρηστικά μέρη για τις επαγγελματικές σας ανάγκες και αποτελούν φυσικά το άκρως απαραίτητο αξεσουάρ της business γκαρνταρόμπας σας.\nΗ πρότασή μας: Κλασικός φάκελος Samsonite Briefcase 1 gusset σε μαύρο, καφέ ή μπεζ γυαλιστερό δέρμα, με ανατομική λαβή για το κράτημα. Έχει ειδικές θήκες για laptop, PDA και κινητό, καθώς και θήκη για ομπρέλα. Θα την βρείτε στο Samsonite Black Label (Attica Department Store: Πανεπιστημίου 9) και θα σας κοστίσει περί τα 300 ευρώ (χωρίς την έκπτωση).\n2. Τσάντα-ταχυδρόμος: Σχέδιο επηρεασμένο φυσικά από τις τσάντες που παραδοσιακά κρατούσαν οι ταχυδρόμοι, συχνά υφασμάτινη αλλά από μαλακό δέρμα, και η πλέον βολική για τις καθημερινές σας πιο casual μετακινήσεις στην πόλη. Την προτιμούν οι περισσότεροι άνδρες, από φοιτητές έως νεαροί τραπεζίτες, χάρη στην all-day-long χρήση της, ενώ -ανάλογα με το σχέδιο και την ποιότητα- μπορεί να ταιριάξει με όλη σας την γκαρνταρόμπα.\nΗ πρότασή μας: Μακράν τα εντυπωσιακότερα και ποιοτικότερα σχέδια στις ανδρικές τσάντες έχουμε εντοπίσει στα καταστήματα του οίκου Hugo Boss. Η συγκεκριμένη, της σειράς Boss Orange, είναι φτιαγμένη από nylon και μαλακό δέρμα, έχει διάφορες εσωτερικές και εξωτερικές τσέπες και διατίθεται σε military green και μαύρο. Θα την βρείτε στο Boss Store (Λαζαράκη 210, Γλυφάδα) ή και στα Hugo Boss Stores (Κυριαζή 15, Κηφισιά και Αμερικής 19, Κολωνάκι) και θα σας κοστίσει περί τα 400 ευρώ.\n3. Business trip-τσάντα: Κάθε business man που κάνει συχνά 2ήμερα ή 3ήμερα ταξίδια χρειάζεται μία τσάντα, αρκετά μεγάλη για να χωρά τα απαραίτητα του τριημέρου και αρκετά μικρή για να χωρά στο ντουλαπάκι του αεροπλάνο και να μεταφέρεται εύκολα κατά την διάρκεια της ημέρας. Και επειδή αυτήν την τσάντα θα την μεταφέρει σε επίσημα συνέδρια και γεύματα, δε μπορεί παρά να είναι κομψή αλλά και κάπως κλασική για να ταιριάζει με την υπόλοιπη εμφάνισή σας.\nΗ πρότασή μας: Από τις καλύτερες επιλογές για αυτήν την περίπτωση είναι η Hogan Rebel Bag της φωτογραφίας, η οποία διατίθεται σε μπεζ σουέντ και γυαλιστερό καφέ δέρμα. Θα την βρείτε στην μπουτίκ της εταιρίας Hogan (Golden Hall, λεωφ. Κηφισίας, Μαρούσι), ενώ η τιμή της δεν έχει ακόμα ανακοινωθεί, καθώς δεν έχει έρθει ακόμα στην Ελλάδα.\n4. Η καθημερινή -tote- bag: Πρόκειται για την πιο σύγχρονη εκδοχή του χαρτοφύλακα και για μία πιο casual πρόταση στο καθημερινό business look. Πολλοί είναι αυτοί που θα διστάσουν να την κρατήσουν, θεωρώντας ότι θυμίζει γυναικεία τσάντα. Στην πραγματικότητα, όμως, πρόκειται για ένα εντελώς λιτό σχέδιο, που με την κατάλληλη ποιότητα δέρματος μπορεί να μεταμορφωθεί σε ένα άκρως κλασικό κομμάτι. Ο συνδυασμός μακριών αλλά και κοντών χερουλιών, σας δίνει την δυνατότητα να την κρατήσετε όπως σας βολεύει, ενώ αν την επιλέξετε σε σκούρο καφέ ή μαύρο δέρμα, δεν έχετε κανέναν λόγο να ανησυχείτε για την αμφισβήτηση της αρρενωπότητάς σας.\nΗ πρότασή μας: Η ασφαλέστερη επιλογή σε μία κάπως αμφισβητούμενη τσάντα είναι η Tadao του οίκου Louis Vuitton. Αρκετά αστική και σικ ταυτόχρονα, είναι δημιουργημένη από καμβά και λεπτομέρειες δέρματος, και έχει προσαρμοζόμενο λουρί για να κρεμιέται στον ώμο. Θα την βρείτε στις μπουτίκ του οίκου Louis Vuitton (Βουκουρεστίου 19, Κολωνάκι, Λεβίδου 4, Κηφισιά και Μητροπολίτου Ιωσήφ 6, Θεσσαλονίκη) και θα σας κοστίσει περί τα 800 ευρώ.\n5. Η εντελώς καθημερινή («χύμα») τσάντα: Η’ αλλιώς «η τσάντα του δημοσιογράφου» που χωράει τα πάντα και συμφέρει. Αυτή που εν ανάγκη θα φορέσετε και με κοστούμι γιατί, πολύ απλά, δεν προλαβαίνετε να μεταφέρετε όλα αυτά τα χρήσιμα ή άχρηστα που την έχετε γεμίσει σε κάποια άλλη τσάντα. Μοιάζει πολύ με την τσάντα-ταχυδρόμος αλλά η υφασμάτινή σύνθεσή της την κάνει ακόμα πιο casual. Είναι ιδανική για δημοσιογράφους, φοιτητές, προγραμματιστές και γενικά από τύπους που χρειάζονται μία τσάντα ευκολοφόρετη και ανθεκτική.\nΗ πρότασή μας: Η τσάντα της Aristolasia είναι η πλέον value for money για την περίπτωση αυτή. Η σύνθεσή της είναι από βαμβάκι, πολυεστέρα και δέρμα, οι διαστάσεις της: Ύψος 28 εκ., πλάτος 40 εκ. και βάθος 23 εκ. Κλείνει με μαγνητικό κούμπωμα και έχει μία εσωτερική τσέπη με φερμουάρ. Θα την βρείτε στα καταστήματα A La Mode (Γρηγορίου Λαμπράκη & Κύπρου, Γλυφάδα), Avra Koutrou (Κολωνάκι), Darion Sindos (Θεσσαλονίκη) και Detroit (Κυριαζή 6-8, Κηφισιά). Αλλά επειδή είστε τύπου που… δεν προλαβαίνετε, σας προτείνουμε να την αγοράσετε on-line από το www.yoox.com με έκπτωση από 248 στα 149 ευρώ.\n6. Η camera-bag: Μία μικρότερη εκδοχή της τσάντας-ταχυδρόμος, που θα κρατήσετε στον ελεύθερο χρόνο και στις βόλτες σας. Έχει οπωσδήποτε αρκετά μακρύ λουρί για να κρεμιέται χιαστί στο σώμα, βολεύει ιδιαίτερα τους τουρίστες που θέλουν να κρατάνε πάνω τους τα άκρως απαραίτητα (και φυσικά την φωτογραφική τους μηχανή), ενώ είναι ιδιαίτερα κομψή και πάνω από όλα διακριτική. Είναι ό,τι πιο απλό μπορεί να κρατήσει ένας άνδρας στην έξοδό του και σαφέστατα ό,τι πιο χρηστικό.\nΗ πρότασή μας: Η τσάντα Ronny του οίκου Ted Baker, είναι η αγαπημένη μας στην κατηγορία αυτή γιατί συνδυάζει το μοντέρνο με το vintage, χάρη στο μαλακό ανοιχτόχρωμο δέρμα της. Και ακριβώς επειδή το δέρμα έχει επεξεργαστεί (και λαδωθεί) ειδικά για να μοιάζει vintage, η απόχρωση κάθε Ronny τσάντας μοιάζει μοναδική. Οι διαστάσεις της είναι 30εκ x 25εκ x 4εκ. Θα την βρείτε στην μπουτίκ του Ted Baker στο Golden Hall, αλλά σας προτείνουμε να την αγοράσετε (οικονομικότερα) από το on-line κατάστημα του Ted Baker με περίπου 110 ευρώ (χωρίς τα έξοδα μεταφοράς).\nLol wtf? Καλή φάση αλλα δεν βαρέθηκε να Postarei? Fashion addicted? xD\nΕνδυματολογικοί συνδυασμοί για τον άνδρα!\nΕνδυματολογικοί συνδυασμοί για τον άνδρα, με ασυνήθιστα και γεμάτα πολυτέλεια αξεσουάρ, έτσι όπως τα είδαμε στο fashion week του Παρισιού, τον περασμένο Ιανουάριο.\nΔεν θα ήταν υπερβολή, να μιλήσω για ένα show απαλλαγμένο από κάθε είδους αφαιρετική διάθεση, ενόψει οικονομικής κρίσης, μιας και τα υλικά, τα υφάσματα, τα χρώματα και τα αξεσουάρ, «ξεχείλιζαν» από πολυτέλεια και «απληστία», θεωρώντας ότι μάλλον είναι ένας καλός τρόπος να ξορκιστεί το κακό!!!\nΌπως και να το εκλάβουμε πάντως εμείς οι «ταπεινοί» θνητοί, γεγονός αποτελεί, η λάμψη, η υπέρμετρη φαντασία, που άγγιζε την εκκεντρικότητα, και οι ατελείωτες ώρες δουλειάς για την πραγματοποίηση μιας συνάντησης πολλών «αστέρων» που δεν θα άφηνε ανικανοποίητο ακόμη και τον πιο απαιτητικό του χώρου! Οι οίκοι που πήραν μέρος, πάρα πολλοί, δείγμα γραφής του μεγέθους και της τελειότητας, ανάμεσα στους οποίους ονόματα όπως Cerruti, Giorgio Armani, D&G,John Galliano, Prada, Versace, Alexander McQueen, Salvatore Ferragamo, Gucci και τόσοι άλλοι, ρούχα των οποίων επέλεξα να σας παρουσιάσω....\nΤου οίκου Alexander McQueen το παρακάτω ολόλευκο, σε στενή γραμμή κοστούμι, κρατά μια και μοναδική μαύρη ρίγα στο παντελόνι και στα περιγράμματα του σακακιού και των τσεπών. Το ύφασμα, εντυπωσιακό λόγω της στιλπνότητάς του και ακριβό μιας και πρόκειται για μετάξι....Το παπούτσι σε ασπρόμαυρους χρωματισμούς, δίνει αέρα κλασσικής ομορφιάς και «συνοδεύει» τη διχρωμία του κοστουμιού! Από μέσα διαφαίνεται το ασπρόμαυρο ριγέ πουκάμισο, και η λυμένη μαύρη γραβάτα, φορεμένη σε στυλ φουλαριού(η γραβάτα θα παίξει αρκετούς άλλους ρόλους εκτός του προφανές....)\nΠολύ εντυπωσιακό και αρχοντικό το ύφος του συνόλου του οίκου Versace, ο οποίος επιλέγει λεπτό blazer στη θέση του σακακιού σε απόχρωση γαλάζιο του πάγου και σε ύφασμα...και πάλι μετάξι! Παντελόνι και παπούτσια σε λευκό-ιβουάρ και τσάντα δερμάτινη στο χρώμα των παπουτσιών. Πολύ ταιριαστό σε ψηλούς και αδύνατους άνδρες, γιατί το blazer ούτως ή άλλως κονταίνει...\nΠιο μουντά τα χρώματα για τον οίκο D&G, και πιο φαρδιές οι γραμμές, τόσο στο σακάκι, όσο και στο παντελόνι, το οποίο είναι φτιαγμένο από λινό και μετάξι σε γκρι χρωματισμούς. Αντί για ζώνη επιλέχθηκε μεταξωτή γραβάτα σε γκρι-ασημί, η οποία απογειώνει το κλασσικό, κατά τα άλλα παντελόνι, ενώ ταυτόχρονα αναδεικνύει το μπλέ-ηλεκτρίκ του πουκαμίσου..! Όσο για το σακάκι, πιο ανοιχτόχρωμο καρό, διαφοροποιείται από το σκουρόχρωμο παπούτσι! Απίθανη χρωματική αρμονία για όσους διστάζουν να τολμήσουν σύνολα σαν αυτά του John Galliano που θα δούμε παρακάτω!\nJohn Galliano!!!! Δεν υπάρχει περίπτωση να περάσει απαρατήρητο ένα τέτοιο ένδυμα, ό,τι κι αν σημαίνει αυτό! Υπερβολικό, ιδιαίτερο και πολύ kinky, όσοι είναι οπαδοί του αντίστοιχου στυλ, θα το λατρέψουν! Άνετο και ευπροσάρμοστο, αν συνδυαστεί το t-shirt με ένα άλλο παντελόνι, και αντίστοιχα το παντελόνι με ένα άλλο t-shirt, σίγουρα το αποτέλεσμα θα είναι λιγότερο εκκεντρικό, και περισσότερο φορέσιμο!!\nεχουν δει καλα τα ομορφα ματακια μου?:yikes:\nτσαντα βασταει αυτος καλε ?:huh::huh::huh:\nρε που εχουμε φτασει:mpr::look:\nΓειά σας και απο εμενα!!\nΕίμαι 26 χρονών και στη δουλειά μου θα πρέπει να φοράω υφασματινο παντελονι!\nΓενικα μεχρι τώρα ντύνομαι σχεδόν αποκλειστικά με τζιν!!!\nΤί θα μπορούσα να βάλω σαν παντελόνι που να μην ειναι ακιβώς το πατελόνι του κουστουμιού?\nΘέλω να φαίνεται πιο νεανικο και όχι όπως λέμε κοινώς, κλασικούρα!!\nΈχω ένα παντελόνι μάλλινο απο το Νο name που είνια πράγματι πιο κομοψό και πιο νεανικό!\nΌμως, απ ότι είδα σήμερα, αυτού του είδους υπάρχουν μονο σε γκρι!!!!!!!!Σε όλα τα μαγαζια!!!!!!!!!!!!!\nΤι άλλο θα μπορούσα να πάρω!!Κ όπως είπ δε θέλω να φοράω σακάκι!Θέλω να φοράω κοντά ημίπαλτα!!\nΑ!!!!!!!και μια βοήθεια για τα παπούτσια που θα ταίριαζαν πάλι στο ιδιο μοτίβο!!!!!!!